title: PubSubHubbub

text: PubSubHubbub (PuSH) on avoin palvelimien välinen julkaise/tilaa-protokolla (), joka toimii Atom ja RSS -verkkosyötteiden laajennuksena. Sen laittoivat alkuun Googlella työskentelevät Brad Fitzpatrick ja Brett Slatkin, sekä Six Apartin Martin Atkins. PuSH on kuitenkin riippumaton, Apache 2.0 -lisensoitu vapaa ohjelmisto, jonka takana on useampia kehittäjätahoja.


title: PubSubHubbub

text: Erona tavanomaiseen verkkosyötteiden tilausmalliin – jossa tilaaja tiedustelee julkaisijalta onko uutta sisältöä julkaistu – PubSubHubbub tuo mukaan välittäjäpalvelimen, hubin. Sen sijaan, että julkaisijalta tiedusteltaisiin toistuvasti uutta sisältöä, ilmoittaa julkaisija siitä hubille, joka välittää tiedon kaikille tilaajille. Tämä poistaa suuren määrän tarpeetonta viestiliikennettä, koska tilaajien (tilaajaohjelmien) ei tarvitse kokeilla verkon yli jatkuvasti, olisiko uutta sisältöä mahdollisesti ilmestynyt. PuSH-protokollan mukaan toimiva välittäjäpalvelin ei kuitenkaan pelkästään kerro uudesta sisällöstä, vaan myös toimittaa uuden sisällön. Tällä vältetään tilaajien yhtäaikainen ryntääminen uuden tiedon perään, joka voisi aiheuttaa palvelunestohyökkäyksen tasoisen ylikuormituksen julkaisijan palvelimille.


title: Augusta Vörlund

text: Flora Augusta Vörlund (6. kesäkuuta 1807 Turku – 15. helmikuuta 1869 Uusikaupunki) oli suomalainen ruotsiksi kirjoittanut runoilija.


title: Augusta Vörlund

text: Vörlund toimi tyttöpensionaatin johtajana Uudessakaupungissa. Vuonna 1853 hän julkaisi yhdessä ystävänsä Wendla Randelinin kanssa kanssa kirjallisen kalenterin nimeltä "Alku". Teos sisälsi Vörlundin (nimimerkki "Augusta") runoja ja Wendla Randelinin (nimimerkki "Wendela") Suomen sodan aikoihin sijoittuvan "Maria"-nimisen novellin.


title: New Moon (soundtrack)

text: The Twilight Saga – New Moon: Original Motion Picture Soundtrack on soundtrack vuoden 2009 yhdysvaltalaiseen elokuvaan "Twilight – Uusikuu". Elokuvan sävellyksen on tehnyt Alexandre Desplat. Soundtrackin kappaleet on valinnut musiikkisuunnittelija Alexandra Patsavas. Soundtrackin julkaisi Chop Shop Records yhdessä Atlantic Recordsin kanssa 16. lokakuuta 2009.


title: New Moon (soundtrack)

text: Albumia edeltää Twilight-elokuvasarjan ensimmäisen elokuvan "Twilight – Houkutus" soundtrack-levy Twilight: Original Motion Picture Soundtrack, ja sen jälkeen ilmestyi elokuvasarjan kolmannen elokuvan "Twilight – Epäilyksen" soundtrack "The Twilight Saga – Eclipse: Original Motion Picture Soundtrack".


title: New Moon (soundtrack)

text: Elokuvan soundtrackin, jonka kappaleet on valinnut musiikkisuunnittelija Alexandra Patsavas, julkaisi Chop Shop Records yhdessä Atlantic Recordsin kanssa 16. lokakuuta 2009. Alun perin soundtrack piti julkaista 20. lokakuuta 2009, mutta suuren suosion takia sen julkaisua aikaistettiin neljällä päivällä.


title: New Moon (soundtrack)

text:
Ensimmäiseen elokuvaan kaksi kappaletta säveltänyt yhtye Paramore ilmoitti, ettei ole halukas osallistumaan toiseen elokuvaan. "Twilight – Uudenkuun" ohjaaja Chris Weitzin kertoi ennen soundtrackin julkaisua sille tulevan kappaleita yhtyeiltä kuten Radiohead, Muse ja Band of Skulls.
26. heinäkuuta 2009 The Used -bändin laulaja Jeph Howard ilmoitti Twitterin kautta yhtyeensä levyttävän kappaletta "Twilight – Uudenkuun" soundtrackille. Death Cab for Cutie teki varta vasten elokuvan soundtrackille kappaleen "Meet Me On the Equinox", jonka ensikuunteluvideo julkaistiin 9. syyskuuta 2009. Koko kappale kuultiin ensi kertaa 13. syyskuuta 2009 järjestetyssä MTV Video Music Awards -gaalassa.


title: New Moon (soundtrack)

text: Myöhään syyskuussa 2009 julkaistiin toinen albumilta löytyvä kappale "Satellite Heart", jonka esittää Anya Marina.


title: New Moon (soundtrack)

text: 7. lokakuuta 2009 julkaistiin Death Cab for Cutien singlen "Meet Me On the Equinox" virallinen musiikkivideo. Video sisältää kohtauksia ja kuvia "Twilight – Uusikuu" -elokuvasta.


title: New Moon (soundtrack)

text: Lokakuussa 2009 julkaistiin pätkiä soundtrackin kappaleista.


title: New Moon (soundtrack)

text: 16. lokakuuta 2009 Hot Topic järjesti ympäri Yhdysvaltoja "New Moonin" kuuntelutilaisuuksia, joissa ihailijat saivat kuunnella soundtrackin. Kuuntelutilaisuuksissa julkaistiin myös viestejä soundtrackin tekoon osallistuneilta artisteilta ja yhtyeiltä.


title: New Moon (soundtrack)

text: Albumin päällyskansi sisältää "Twilight – Uudenkuun" ensimmäisen julkaistun julisteen.


title: New Moon (soundtrack)

text: "New Moon" -soundtrack sai kriitikoilta enimmäkseen myönteisiä arvosteluja. Albumi julkaistiin muutamaa päivää aiottua aikaisemmin, ja ensimmäisten päivien aikana se myi 115 000 kappaletta ja debytoi Billboard 200 -listalla kakkosena. Seuraavalla viikolla se myi 153 000 kappaletta ja nousi listan ykköseksi. Suomen virallisella listalla levy sijoittui sijalle 27.


title: New Moon (soundtrack)

text: New Moon – The Score sisältää Alexandre Desplatin elokuvaan tekemät sävellykset. Desplat korvasi säveltäjä Carter Burwellin, joka sävelsi musiikin elokuvasarjan ensimmäiseen osaan "Twilight – Houkutus". Desplat on ennen "Twilight – Uuttakuuta" työskennellyt ohjaaja Weitzin kanssa tämän vuoden 2007 elokuvassa "Kultainen kompassi". Yhdysvalloissa "Score"-albumi julkaistiin 24. marraskuuta 2009.


title: Vetluga (kaupunki)

text: Vetluga () on kaupunki Nižni Novgorodin alueella Venäjällä. Se sijaitsee Volgan sivujoen Vetlugan rannalla 230 kilometriä Nižni Novgorodista koilliseen. Kaupunki on Vetlugan piirin keskus. Asukkaita on 9 400 henkeä (vuonna 2005).


title: Vetluga (kaupunki)

text: 1600-luvun alussa paikalla oli Šulepnikovon kylä, joka kirkon rakentamisen jälkeen sai nimen Verhneje Voskresenje. Vuonna 1778 siitä tuli Vetlugan kaupunki. Nykyään kaupungissa on lähinnä elintarviketeollisuutta.


title: Volodarsk

text: Volodarsk () on kaupunki Nižni Novgorodin alueella Venäjällä. Se sijaitsee Meštšoran alangolla Okaan laskevan Seima-joen varrella, 50 kilometriä Nižni Novgorodista länteen. Kaupunki on Volodarskin piirin keskus. Sen kautta kulkee Moskovan ja Nižni Novgorodin välinen rautatie (Seiman asema). Asukkaita on 10 600 henkeä (vuonna 2005).


title: Volodarsk

text: Volodarskin kaupunki on perustettu vuonna 1956. Nykyään se on maatalousalueen keskus, jossa on lähinnä elintarviketeollisuutta.


title: Radio Millennium

text: Radio Millennium on Ylen sketsisarja, joka kertoo Radio Millennium -mediayrityksen toiminnasta.


title: Radio Millennium

text:
Radio Millennium sijoittui samanaikaisesti kahdelle eri aikatasolle: radio-ohjelmassa elettin vuosia 1999-2000, kun televisio-ohjelman tapahtumat sijoittuvat tähän päivään. 2011 myös radio-ohjelman tapahtumat siirtyivät nykyaikaan.
Tuotannossa hyödynnetään myös sosiaalista mediaa ja uusia jakelualustoja.


title: Radio Millennium

text:
YleX:n kuunnelmasarja sijoittuu vuosiin 1999-2000, jolloin Scooterin menestynein levy Back to the Heavyweight Jam julkaistiin ja radiotähti Johnny eli suosionsa huipulla. Vuodesta 2011 esitetyt uudet jaksot sijoittuivat nykyaikaan.
Radio Millennium koostuu lyhyistä radiosketseistä, joita säestävät 1990-luvun lopun musiikkikappaleet.
Radio-ohjelman vakiohahmot ovat Tuottaja, radiojuontaja Johnny, toimittaja ja mainosmyyjä Timo, työharjoittelija Repe, äänimies Rami, toimittajaharjoittelija Maikki sekä pelätty Kanavajohtaja. Uusissa jaksoissa Johnnyn asemassa esiintyy uusi hahmo Janette.
Radio Millennium lähetettiin YleX:llä lauantaisin klo 10–12.


title: Radio Millennium

text: Radio Millennium on radio-ohjelmaan perustuva tv-komediasarja. Ohjelma kertoo radio-ohjelman tavoin monikansallisesta mediayrityksestä, joka pyörittää tv- ja radiokanavia Suomessa. Televisiosarjan tapahtumat sijoittuvat tähän päivään.


title: Radio Millennium

text:
Radio Millenniumia johtaa Tuottaja (Tero Salenius). Kanavalla työskentelevät lisäksi tv-juontajatähti Jenny (Heidi Lindén), radiojuontaja Johnny (Juha Lahti), mainosmyyjä Timo (Hermanni Koppala), teknikko Rami (Lasse Nousiainen) ja respatyttö Raisa (Laura Vähähyyppä).
Ohjelmassa myös vierailevat poptähdet pääsivät kokeilemaan pinnansa kestävyyttä häikäilemättömän Tuottajan kanssa.


title: Radio Millennium

text:
Radio Millenniumin ensimmäisellä tuotantokaudella nähtiin myös Huba-ryhmän toteuttamia sketsejä.
Ensimmäinen tuotantokausi nähtiin TV2:ssa. sunnuntaisin klo 23.20, alkaen 4. lokakuuta 2009.


title: Radio Millennium

text: Toisella tuotantokaudella Radio Millennium laajentaa toimintansa täyden palvelun life style -taloksi. Mediamaailmaan kiihkeässä tahdissa mukana pysyminen aiheuttaa kuitenkin suuria haasteita.


title: Radio Millennium

text:
TV-sarjan ydintarina rakentuu edelleen toimituksen ympärille. Lisämausteita soppaan tuovat suositut parodiat mainoksista, ohjelmaformaateista sekä omatekoiset musiikkivideot, jotka ovat nousseet todellisiksi YouTube-hiteiksi.
TV-sarjan toisen tuotankauden hahmot:


title: Radio Millennium

text: TUOTTAJA (Tero Salenius)


title: Radio Millennium

text: Kanavan esimies, jota joku voisi pitää vastenmielisenä ja ristiriitaisena mulkkuna. Joku toinen taas saattaisi kuvailla häntä lapselliseksi ja omahyväiseksi hulluksi. Ja molemmat olisivat oikeassa.


title: Radio Millennium

text: JENNY (Heidi Lindén)


title: Radio Millennium

text: Kanavan televisiotähti, joka elää impulssien varassa. Jenny on hyvä ihminen, vaikka onnistuukin usein sotkemaan hyvän niin syvälle sontaan, ettei edes itse tiedä kumpaan suuntaan oli menossa.


title: Radio Millennium

text: JOHNNY (Juha Lahti)


title: Radio Millennium

text: Yksi kaikkien aikojen älyllisesti rajoittuneimmista mediatyöntekijöistä. Johnny on valmis hyppäämään vaikka Eiffel-tornista ollakseen suosittu ja cool. Harmi vaan ettei Johnny tiedä missä kyseinen torni sijaitsee. Johnny kuuntelee paljon Scooteria.


title: Radio Millennium

text: SAILON (Keinoäly)


title: Radio Millennium

text: Järjestelmärobotti, jonka tehtävänä on pitää huolta toimituksen tietojärjestelmistä. Itsetuhoisen robotin oloa ei ainakaan helpota se, että hänen läsnäolonsa on lähes yhtä merkittävä kuin maljakon.


title: Radio Millennium

text: TIMO (Hermanni Koppala)


title: Radio Millennium

text: Kanavan taloudellinen vastuuhenkilö, jonka vastuulla on esimerkiksi kaikki. Kysymys kuuluukin, eikö olisi aika kasvattaa munat ja pitää puoliaan.


title: Radio Millennium

text: RAMI (Lasse Nousiainen)


title: Radio Millennium

text: Kanavan tekninen vastuuhenkilö, ja monen mielestä ärsyttävä knoppitiedolla pätijä. Totuus on kuitenkin se, että hillityn ulkokuoren alla asustaa todellinen sosiaalisten taitojen koomapotilas.


title: Radio Millennium

text: Jakso 1: Jenny tulee töihin


title: Radio Millennium

text:
Ensimmäisessä, 4. lokakuuta 2009 esitetyssä jaksossa vieraili Sunrise Avenuen laulusolisti Samu Haber. Mitä tapahtui, kun Samua haastatteli Jenny, joka on ainakin omien sanojensa mukaan seurustellut Samun kanssa?
Jakso 2: Tuottajan velat


title: Radio Millennium

text:
Jakso esitettiin 11.lokakuuta 2009.
Jaksossa Tuottajalla on ongelmia velkojien kanssa. Tilanne tiivistyy kun vieraaksi saapuu Kaarle Viikate.
Jakso 3: Kilpaileva kanava


title: Radio Millennium

text: Jakso esitettiin 18.lokakuuta 2009.


title: Radio Millennium

text:
Jenny on saanut työtarjouksen kilpailevalta kanavalta. Tuottaja haluaa pitää Jennyn kanavalla. Kaikki keinot ovat sallittuja.
Mukana jaksossa oli myös mummo.
Jakso 4: Irtisanomisia ja Tuottajan uusi parkkipaikka


title: Radio Millennium

text: Jakso esitettiin 25.lokakuuta 2009.


title: Radio Millennium

text:
Tuottajalla on nyt konsernin paras parkkipaikka ja kanavan rahat ovat taas lopussa.
Jakso 5: Mainostaja


title: Radio Millennium

text: Jakso esitettiin 1. marraskuuta 2009.


title: Radio Millennium

text:
Tuottaja on solminut sopimuksen suuren mainostajan kanssa. Nyt rahaa tulee ovista ja ikkunoista.
Jakso 6: Hyväntekeväisyyttä


title: Radio Millennium

text: Jakso esitettiin 8. marraskuuta 2009.


title: Radio Millennium

text:
Jenny haluaa auttaa maailmaa. Tuottajalla on viikset, joten häntä ei kiinnosta hyväntekeväisyys. Eikä mikään muukaan.
Jakso 7: Ulkomainen konsultti


title: Radio Millennium

text: Jakso esitettiin 15. marraskuuta 2009.


title: Radio Millennium

text:
Ulkomainen konsultti on tulossa tarkastamaan kanavan tilaa. Tuottajalla on kiire siivota roskat lattialta.
Jakso 8: Virkistyspäivä


title: Radio Millennium

text: Jakso esitettiin 22. marraskuuta 2009.


title: Radio Millennium

text:
Radio Millenniumin virkistyspäivä. Tuottaja on raahannut toimituksen väen metsään.
Jakso 9: Sota ja rakkaus


title: Radio Millennium

text: Jakso esitettiin 29. marraskuuta 2009.


title: Radio Millennium

text:
Jenny on palavasti rakastunut. Johnny luulee Jennyn rakastavan häntä.
Jaksossa Tuottaja saa myös kertauskutsun, ja yrittää keksiä keinon välttää kertaukset.Jakso 10: Kuoleman porteilla


title: Radio Millennium

text: Jakso esitettiin 6. joulukuuta 2009.


title: Radio Millennium

text:
Jenny tajuaa tappaneensa Tuottajalle niin kovin rakkaan herra Käpyläisen.
Tuottaja kuulustelee toimituksen väkeä saadakseen selville, kuka on syyllinen tähän kauheaan tekoon.Jakso 11: Joulu


title: Radio Millennium

text: Jakso esitettiin 13. joulukuuta 2009.


title: Radio Millennium

text:
Tuottaja epäilee Jennyn sairautta ja Johnny kärkkyy juontajan paikkaa.
Joulu kolkuttaa ovella, joten Tuottaja päättää leipoa torttuja sokerihumalassa.
Tuottaja on lisäksi järjestänyt jouluyllätyksen koko toimitukselle.Jakso 12: Kooste


title: Radio Millennium

text: Jakso esitettiin 20. joulukuuta


title: Radio Millennium

text: Jaksossa näytettiin ensimmäisen tuotantokauden suosituimpia sketsejä ja musiikkivideoita.


title: Radio Millennium

text: Jakso 1: Kakkua kaikille


title: Radio Millennium

text: Jakso esitettiin 20.9.2010.


title: Radio Millennium

text: Jakso 2: Ystävä hädässä


title: Radio Millennium

text: Jakso esitettiin 27.9.2010.


title: Radio Millennium

text: Jakso 3: Tanssin taikaa


title: Radio Millennium

text: Jakso esitettiin 4.10.2010.


title: Radio Millennium

text: Jakso 4: Nuori kapinallinen


title: Radio Millennium

text: Jakso esitettiin 11.10.2010.


title: Radio Millennium

text: Jakso 5: Hinnalla millä hyvänsä


title: Radio Millennium

text: Jakso esitettiin 18.10.2010.


title: Radio Millennium

text: Jakso 6: Muu maa mustikka


title: Radio Millennium

text: Jakso esitettiin 25.10.2010.


title: Radio Millennium

text: Jakso 7: Minusta on moneksi


title: Radio Millennium

text: Jakso esitettiin 1.11.2010.


title: Radio Millennium

text: Jakso 8: Hukassa


title: Radio Millennium

text: Jakso esitettiin 8.11.2010.


title: Radio Millennium

text: Jakso 9: Kulissit murtuu


title: Radio Millennium

text: Jakso esitettiin 15.11.2010.


title: Radio Millennium

text: Jakso 10: Kesketetty vetäytyminen


title: Radio Millennium

text: Jakso esitettiin 22.11.2010.


title: Radio Millennium

text:
Historian ensimmäinen Radio Millenniumin joulukalenteri sai päivänvalonsa 1.12.2010.
Radio Millenniumin joulusadussa laitetiin jouluperinteet uusiksi. Kuka saa eniten lahjoja? Kuka saa piparia? Kuka uhrataan?


title: Radio Millennium

text: Joulukalenteria esitettiin YleX:n netissä.


title: Radio Millennium

text: Anssi Autio, Antti Heikki Pesonen, Yasir Gaily, Joonas Josefsson, Hermanni Koppala, Juha Lahti, Jenni Laine, Antti Lappi, Pekka Lehtikangas, Heidi Lindén, Jarmo Loikkanen, Jani Mikkonen, Lasse Nousiainen, Tero Salenius, Pekka Savolainen, Taku Kaskela, Juho Virolainen ja Laura Vähähyyppä.


title: Vorsma

text: Vorsma () on kaupunki Nižni Novgorodin alueen Pavlovon piirissä Venäjällä. Se sijaitsee Meštšoran alangolla Okan sivujoen Kišman varrella 71 kilometriä Nižni Novgorodista lounaaseen. Asukkaita on 12 200 henkeä (vuonna 2005).


title: Vorsma

text: Vorsman kylä on syntynyt 1500-luvulla. 1700-luvulla siitä tuli tärkeä metallikäsitöiden keskus. Vuonna 1820 perustettiin kuparisia työkaluja valmistanut tehdas. Vuonna 1955 Vorsmasta tuli kaupunki. Nykyään siellä on lääketieteen instrumentteja sekä puukkoja ja veitsiä valmistavia yrityksiä.


title: Mount Vernon

text: Mount Vernon voi tarkoittaa muun muassa seuraavia paikkoja:


title: Leikin loppu

text: Leikin loppu voi tarkoittaa:


title: Leikin loppu (näytelmä)

text: Leikin loppu (, ) on Lontoon Royal Court Theatressa 3. huhtikuuta 1957 ensi kertaa esitetty yksinäytöksinen näytelmä. Sen kirjoitti ranskaksi Samuel Beckett, joka teki itse myös teoksensa englanninkielisen käännöksen.


title: Leikin loppu (näytelmä)

text: Absurdin näytelmän päähenkilöt ovat sokea Hamm ja häntä palveleva Clov. Muissa rooleissa ovat Hammin vanhemmat Nagg ja Nell.


title: Won’t Get Fooled Again

text: Won't Get Fooled Again on brittiläisen rockyhtyeen The Whon kappale albumilta "Who’s Next". Tämä Pete Townshendin sävellys on yksi yhtyeen tunnetuimpia kappaleita. Van Halen -yhtye esitti sitä konserteissaan, jolloin Eddie Van Halen soitti kappaleen syntetisaattoriosuudet kitaralla. Kappale on myös soinut pitkään TV-sarja n tunnusmusiikkina. Kappale soi myös eräässä Simpsonit-sarjan jaksossa, jossa The Who vierailee.


title: Won’t Get Fooled Again

text: Kappale alkaa syntetisaattori-introlla, johon Pete Townshendin kitara tulee pian mukaan. Laulua kuullaan kaksi säkeistöä, minkä jälkeen syntesisaattori alkaa soida yksinään. Laulussa kuullaan vielä kolmas säkeistö. Kappaleen kitara on hyvin raskas Townshendin käyttämien voimasointujen ansiosta.


title: Metsäkato Indonesiassa

text:
Metsäkato Indonesiassa on puuston ja metsien hävitystä, jota tapahtuu lähes koko Indonesiassa.
Hävityksen tahti on kiihtynyt 2000-luvulla: virallisten tilastojen mukaan vuosina 2000-2005 metsää tuhottiin 310 000 hehtaaria vuodessa, vuosina 2006-2010 690 000 hehtaaria vuodessa. Nämä luvut ovat osoittautuneet aliarvioiksi. Uudempien, satelliittitietoja hyödyntävien ja viljellyn ja aarniometsän erottelevien tutkimusten mukaan vuonna 2012 tuhottiin 840 000 hehtaaria luonnontilaista metsää.


title: Metsäkato Indonesiassa

text: Vuonna 2011 Indonesiassa säädettiin hakkuita säätelevä laki. Metsien tuhoutuminen on silti jatkunut, ja tuhoja lisäsisvät vuonna 2015 El Ninoon liittyneet laajat metsäpalot jotka ilmeisesti saivat alkunsa metsänraivauksesta ja kulotuksesta.


title: Metsäkato Indonesiassa

text: Greenpeacen mukaan Indonesian metsäkato oli maailman nopeinta jo vuonna 2007. Indonesia menetti joka tunti 300 jalkapallokentän verran metsää. Metsää hakattiin laittomasti, ja metsämaata raivattiin palmuöljypuille.


title: Metsäkato Indonesiassa

text: Sademetsä on Indonesian suurin rikkaus. Sumatralla on suosademetsiä, jotka kasvavat metrien paksun turpeen päällä. Ne ovat maailman suurin yksittäinen hiilivarasto. Suosademetsien hakkuut ja turpeen poltto tekevät Indonesiasta maailman kolmanneksi suurimman kasvihuonepäästöjen aiheuttajan. Indonesian valtio omistaa sademetsiä, mutta alkuperäiskansoilla on ollut käyttöoikeuksia.


title: Metsäkato Indonesiassa

text: Indonesian ympäristöministeri Rachmat Witoelar edustai presidentti Susilo Bambang Yudhoyonoa ilmastokokouksessa vuonna 2009. HS kysyi ympäristöministeriltä syyskuussa 2009: Mitä metsäkadolle on tehtävissä? ”Indonesian suurin ongelma on kurin puute. Kyllä täällä tiedetään, mikä on ympäristölle haitallista. Metsiä pitäisi ajatella enemmän hyvinvoinnin ja hiilensidonnan kannalta. Nyt vatsan täyttäminen menee saasteiden vähentämisen edelle.” Elokuussa 2009 säädettiin uusi ympäristölaki, joka ympäristöministerin mukaan lisää YVA-prosesseja, metsien ennallistamista ja antaa ministeriön tutkijoille poliisivaltuuksia. Ministerin mukaan kaivosyhtiöt toimivat rajoituksetta jopa luonnonsuojelualueilla. Uudelleen metsitys maksaisi 10 mrd. €.


title: Metsäkato Indonesiassa

text: Maailmanpankin mukaan palmuöljyn viljely on merkittävä syy metsäkadon kasvuun. Metsäpäätöksissä kylä- tai aluepäälliköitä saattaa uhata jopa vankilatuomiot. Indonesian metsistä on kaskettu viljelymaata kasveille, kuten maissi, riisi, kumipuu ja öljypalmu. Helsingin Sanomien mukaan metsiä ovat hamunneet maanviljelijöiden lisäksi ainakin selluyritykset April ja Sinar Mas. April jakoi paikallisille keksejä ja paaston jälkeisen aterian hyvittelynä kylän viereen tulevasta akaasiaplantaasista.


title: Metsäkato Indonesiassa

text: Indonesian sademetsät ovat maailman kolmanneksi laajimmat Brasilian ja Kongon jälkeen. Metsän pinta-ala on noin neljäsosa Amazonin sademetsästä, mutta vuonna 2012 Indonesia hakkasi laajemman alueen kuin Brasilia. Suhtellinen tuho on maailman suurin.


title: Metsäkato Indonesiassa

text: Down to Earth (ympäristö- ja ihmisoikeusjärjestö Britanniassa) mukaan paperi- ja selluteollisuus on tärkeä vaikuttaja Indonesian metsäkatoon. Metsä tarjoavat elannon kymmenille miljoonille maalaisille ja alkuperäiskansojen asukkaille. Indonesian metsien monimuotoisuus on suuri. 70 % puunkeruusta on laitonta. Sen lisäksi laajoja luonnonmetsiä kaadetaan laillisesti ja muokataan puuplantaaseiksi sellutehtaille. Puuplantaasit aiheuttavat ekologisia ja sosiaalisia ongelmia.


title: Metsäkato Indonesiassa

text: Virallisten tietojen mukaan Etelä-Kalimantanin maakunnan koko on 3,7 milj. ha ja väestö 3 milj. asukasta. Indonesian metsäministeriön mukaan vuonna 2003 Etelä-Kalimantanin metsäkato oli 3,8 % vuodessa. Metsäosaston mukaan vuonna 1999 Etelä-Kalimantanilla oli virallisesti metsää 1,84 milj. ha ja todellisuudessa 1,14 milj. ha. vuonna 2005. Jos vauhti jatkuisi vakiona 3,8 %/vuosi ja luvut ovat oikeita, vuonna 2013 alueen metsäkato olisi yli 25 % vuoteen 2005 verrattuna ja vuonna 2020 45 %.


title: Metsäkato Indonesiassa

text: Metsäkato heikentää maan vedenpidätyskykyä lisäten maanvyöryjä ja tulvia.


title: Metsäkato Indonesiassa

text: Korruption ehkäisty on heikkoa Indonesian metsäalalla. Human Rights Watchin mukaan (2010 ja 2009) laittomasta puunkeruusta, korruptiosta tai väärinkäytöksistä vastuulliset henkilöt joutuvat harvoin vastuuseen. Puolet Indonesian puusta kaadettiin laittomasti ja verottomasti vuosina 2003-2006. Tuloja menetettiin yhteensä 2 mrd. dollaria vuonna 2006.


title: Samoan maanjäristys 2009

text: Samoan maanjäristys 2009 oli 8 magnitudin maanjäristys, joka tapahtui Samoalla 29. syyskuuta 2009 kello 6.48 paikallista aikaa. Se aiheutti viisi erillistä tsunamia. Järistyksen nostattama tsunami surmasi 189 ihmistä, joista 159 Samoalla, 31 Amerikan Samoalla ja 9 Tongalla.


title: Samoan maanjäristys 2009

text: Alle vuorokautta myöhemmin maa järisi Sumatran lähistöllä.


title: Kulli (täsmennyssivu)

text: Kulli voi tarkoittaa:


title: Ihmisoikeudet Indonesiassa

text: Tämä artikkeli kertoo ihmisoikeuksien tilasta Indonesiassa .


title: Ihmisoikeudet Indonesiassa

text: Indonesiassa oli 188 miljoonaa asukasta vuonna 1993 ja 234 miljoonaa asukasta vuonna 2008. Aikuisista 90 % on lukutaitoisia. Sananvapaudessa ja uskonnonvapaudessa oli rajoituksia vuonna 2009. Ihmisoikeusloukkauksia tapahtuu muun muassa Timorilla ja Papualla.


title: Ihmisoikeudet Indonesiassa

text: Indonesia itsenäistyi Hollannista vuonna 1949. Valtion perustaja oli presidentti Sukarno. Portugali luovutti Timorin Indonesialle vuonna 1975. Itä-Timorilla oli ainakin 20-vuotinen konflikti 1975-1995. Indonesiassa on öljyä ja maakaasua, joista saatuja tuloja on käytetty plantaasien laajentamiseen 60-luvulta alkaen. Vallassa oli presidentti Suharto (s. 8.6.1921) vuosina 1965-1998. Ainakin vuonna 1994 Amnesty valitsi Indonesian ihmisoikeuksien puolustamisen kohdealueeksi. Presidentti Suharton mukaan vuonna 1994 ihmisoikeuksista voidaan tinkiä talouskasvun vuoksi. Hänen hallintovuosinaan tapettiin yhteensä satojatuhansia ihmisiä USA:n rahoittamalla tuella/aseistuksella ja tehtiin pidätyksiä epäreiluissa oikeudenkäynneissä. Ammattiliitot kiellettiin.


title: Ihmisoikeudet Indonesiassa

text: Huhtikuussa 1994 Sumatralla teollisuuskeskuksessa Medan oli suuri lakko, jossa työläiset vaativat vähimmäispalkan korotusta 3100 Rp:stä 7100 Rp:n. Protesti kohdistui kiinalaisiin siirtolaisiin, jotka olivat 3 % väestöstä, mutta kontrolloivat suurta osaa taloutta. Minimipalkkaa ei nostettu.


title: Ihmisoikeudet Indonesiassa

text: Synnytyskuolleisuus on 19 000 vuosittain, mikä on suurin Kaakkois-Aasiassa.


title: Ihmisoikeudet Indonesiassa

text: 116 oli tuomittu kuolemaan vuonna 2008. Vuonna 2008 teloitettiin 10 ihmistä ja ainakin 10 uutta kuolemantuomiota langetettiin.


title: Ihmisoikeudet Indonesiassa

text: Amnestyn mukaan Indonesian hallitus rajoitti sananvapautta vuonna 2008. Mielipidevankeja oli 117. Elokuussa 2008 poliisi tulitti ihmisiä alkuperäiskansojen juhlapäivän kokouksessa kielletyn “Morning Star” –lipun vuoksi. Ainakin yksi mielenosoittaja kuoli.


title: Ihmisoikeudet Indonesiassa

text: Amnestyn International mukaan (2009) pidätettyjen väkivaltainen kohtelu on Indonesian poliisin tapa vuonna 2008. Pidätettyjen kohteluun saattoi sisältyä kidutusta. Pidätetyiltä on kiristetty rahaa ja seksiä. Indonesia on allekirjoittanut YK:n kidutuksen vastaisen sopimuksen, mutta sitä ei ole ratifioitu eli asiasta ei ollut lakia vuonna 2008.


title: Ihmisoikeudet Indonesiassa

text: Vuonna 2008 uskonnon ja ihmisoikeuksien puolustaminen toi vaikeuksia kristityille, buddhalaisille ja vähemmistöuskontojen kannattajille.


title: Sumatran maanjäristys 2009

text: Indonesian maanjäristys 2009 oli 7,6 Richterin yksikön maanjäristys, joka tapahtui 30. syyskuuta 2009 kello 17.16 paikallista aikaa. Seuraavana päivänä kuolonuhrien määräksi arvioitiin jo yli 1 100.


title: Sumatran maanjäristys 2009

text: Järistys koettiin vain muutamia tunteja sen jälkeen, kun Samoan maanjäristyksen aiheuttama tsunami oli surmannut ainakin sata henkeä Tyynenmeren eteläosassa. Järistykset sattuivat maankuoren eri saumavyöhykkeillä yli kymmenentuhannen kilometrin päässä toisistaan, eikä niiden välillä ollut yhteyttä.


title: Sumatran maanjäristys 2009

text: Järistyskeskus sijaitsi meren pohjassa 50 kilometrin päässä Indonesian Padangin rannikolta. Tilanteesta annettu tsunamivaroitus peruttiin myöhemmin.


title: Painin Euroopan-mestaruuskilpailut 1934

text: Vuoden 1934 painin Euroopan-mestaruuskilpailut järjestettiin kreikkalais-roomalaisen painin osalta Roomassa, Italiassa huhtikuun lopulla. Vapaapainissa kisattiin lokakuussa Tukholmassa, Ruotsissa.


title: Farmville (täsmennyssivu)

text: Farmville tarkoittaa seuraavia asioita:


title: Uudenkaupungin Urheilijat

text: Uudenkaupungin Urheilijat (lyhyemmin UU) oli uusikaupunkilainen urheiluseura. Seura tunnettiin parhaiten koripallojoukkueestaan sekä yleisurheilujaostostaan. Seura perustettiin vuonna 1898. Vuonna 1994 se ajettiin konkurssiin.


title: Uudenkaupungin Urheilijat

text: Seuran koripallojoukkue toimi vuosina 1974–1994. Seura voitti historiansa aikana yhden Suomen mestaruuden, sekä kaksi Suomen cupia. Lisäksi UU oli kolmesti SM-pronssilla. Vuonna 1994 seuran koripallojaosto ajautui konkursiin ja sen tilalle tuli Korihait.


title: Uudenkaupungin Urheilijat

text: Seuralla oli toimintaa lentopallossa, yleisurheilussa, tenniksessä, pöytätenniksessä sekä hiihdossa.


title: Kohtalon ratsastaja

text: Kohtalon ratsastaja on yhdysvaltalainen elokuva vuodelta 1955. Victor Mature esittää siinä tetonipäällikkä Hullua Hevosta, joka käy katkeraa taistelua valkoista ratsuväkeä vastaan, ja saavuttaa lopulta suuren voiton Little Big Hornin taistelussa.


title: Caramba

text: Caramba oli ruotsalainen musiikkikokoonpano. Se julkaisi nimeään kantavan albumin vuonna 1981. Erikoista albumissa oli se, että sen kaikki kappaleet esitetään kielellä jota ei todellisuudessa ole olemassa. Kappaleissa, jotka jäljittelevät jonkin alueen musiikkityylejä, sanoitus myös jäljittelee kyseisellä alueella käytettävän kielen äänteitä. Albumin on tuottanut Michael B. Tretow, joka tunnetaan ABBA-yhtyeen kappaleiden äänittäjänä. Albumi julkaistiin Trash Records -levymerkiltä. Tunnetuimmaksi kappaleeksi levyltä lienee noussut "Hubba Hubba Zoot Zoot". Kyseinen kappale on uudelleenjulkaistu vuonna 1999 Michael B. Tretowin "Greatest Hits" -levyllä ja lukemattomilla muilla kokoelmalevyillä. Albumi "Carambaa" ei ole julkaistu CD-levyllä.


title: Caramba

text:
Yhtyeen kaikki jäsenet esiintyivät salanimillä. Tässä listassa jäsenet on lueteltu levykannessa ilmoitetussa muodossa
Blaztah 1 ("1-puoli")


title: Caramba

text: Blaztah A ("A-puoli")


title: Jos mies vastaa

text: Jos mies vastaa on yhdysvaltalainen komediaelokuva vuodelta 1962. Siinä varakas neitonen menee naimisiin valokuvaajan kanssa, ja yrittää kouluttaa tästä seurapiirikelpoista. Elokuvan nimi tulee vaimon äidin tavasta sulkea puhelin "jos mies vastaa", mikä saa miehen uskomaan, että hänen vaimollaan on salainen rakastaja.


title: Johan Bilmark

text: Johan Bilmark (3. heinäkuuta 1728 Skara – 19. huhtikuuta 1801 Turku) oli ruotsalais-suomalainen historioitsija ja Turun akatemian professori.


title: Johan Bilmark

text: Bilmarkin vanhemmat olivat teologian lehtori Johan Bilmark ja Anna Maria Bierchenius. Hän valmistui ylioppilaaksi 1746 ja kirjoittautui Turun Akatemian opiskelijaksi samana vuonna. Hänet nimitettiin Akatemian käytännöllisen filosofian ja historian professoriksi vuonna 1763. Hän käsitteli julkaisuissaan siveys- ja lainopillisia aiheita sekä Ruotsin, Suomen ja Venäjän historiaa. Bilmarkin johdolla valmistui kaikkiaan 232 väitöskirjaa, ja hän oli tällä mittapuulla Turun akatemian toimeliain. Hänen tuotantonsa oli kuitenkin hajautunut monelle taholle ja oli usein keskeneräistä, joskin tieteellisen tarkkaa.


title: Johan Bilmark

text: Bilmark toimi Ruotsalaisen osakunnan inspehtorina vuosina 1764–1798.


title: Johan Bilmark

text: Bilmark avioitui Turussa 12. maaliskuuta 1776 neiti Ulrica Helena Hastferin (tai Mastfer) kanssa Turun ruotsalaisesta seurakunnasta. Vaimo ja vastasyntynyt tyttölapsi kuolivat lapsivuoteeseen 16. marraskuuta 1776.


title: Johan Bilmark

text: Bilmarkin kunniaksi on Turun Pohjolan kaupunginosassa nimetty Bilmarkinkatu. Hän asui aikanaan Kuningattarenkadulla, joka on nykyisin Linnankatu. Kesäisin hän asui Raision Huhkon kartanossa, jonka hän osti vuonna 1776. Bilmarkin hautamuistomerkki Raision hautausmaalla oli Suomen ensimmäinen julkisista varoista kustannettu, ja sen paljastamisjuhliin 1803 osallistui suuri joukko kunnianarvoisia kansalaisia.


title: Bao

text: Bao on mancala-perheeseen kuuluva afrikkalainen lautapeli, jota pelataan erityisesti Tansaniassa ja Sansibarissa. Bao on kahden hengen peli, jossa ei ole lainkaan sattumaa.


title: Bao

text: Peliin tarvitaan pelilauta, jossa on 32 koloa/kuppia neljässä kahdeksan kupin rivissä. Molemmat pelaajat hallitsevat oman puolen kahta kuppiriviä. Kahdessa keskimmäisessä rivissä pelaajan oiken käden puolen neljäs kuppi on neliön muotoinen muiden ollessa pyöreitä. Kuppia kutsutaan nimellä Nyumba (Talo).


title: Bao

text: Peliin tarvitaan lisäksi 64 siementä tai muuta vastaavaa pelinappulaa.


title: Bao

text: Pelin voi voittaa kahdella tavalla. Ensisijainen tapa on tyhjentää vastustajan keskirivi (kutsutaan myös eturiviksi) siemenistä. Pelin voi voittaa myös tekemällä vastustaja siirtokyvyttömäksi, eli saattaa hänet tilanteeseen, jossa kupeissa on vain yksittäisiä siemeniä.


title: Bao

text: Alussa pelaajilla on laudalla vain kymmenen siementä, kuusi Nyubassaan ja kaksi seuraavissa kahdessa oikean käden puoleisessa kupissa. Loput 22 kaksi siementä pelataan peliin vuorotellen. Tätä pelivaihetta kutsutaan Namuaksi. Peli voi päättyä jo Namua-vaiheessa eturivin tyhjentyessä.


title: Bao

text: Vuorollaan pelaaja kylvää kädestään siemenen eturivin kuppiin, jossa on ennestään siemeniä. Jos vastustajan vastapäisessä kupissa ei ole siemeniä, pelaaja poimii siemenet kylvämästään kupista ja kylvää ne haluamaansa suuntaan. Kylvä jatkuu edelleen kunnes viimeinen siemen päättyy tyhjään kuppiin. Tätä kutsitaan takasa-siirroksi, siirroksi, jossa ei tapahdu ryöstöä. Kylvön suunta ei muutu siirtovuoron aikana.


title: Bao

text: Nymba Takasan aikana. Nyuballa on erityisominaisuus, jos siinä on vähintään 6 siementä ja sitä ei ole purettu pelin aikana. Jos se on eturivin ainoa kolo, jossa on siemeniä, pelaaja kylvää siihen yhden siemenen ja poimii kaksi kylväen ne haluaamaansa suuntaan. Nyumbaa ei siten tyhjennetä kokonaan.


title: Bao

text: Takasana aloitetun siirtovuoron aikana ei voi ryöstää.


title: Bao

text: Pelaajan on ryöstettävä, jos se on mahdollista. Ryöstö tapahtuu, kun pelaaja kylvää siemenen kuppiin, jossa on ennestään siemeniä ja jonka vastapäisessä vastustajan kupissa on myös siemeniä. Ryöstetyt siemenet kylvetään ryöstäjän puoleiselle eturiville jommastakummasta päätykupista alkaen. Jos pelaaja teki ryöstön neljästä keskimmäisestä kupista, hän saa valita kummasta päädystä siemenet kylvää. Jos siirrolla oli jo ennestään suunta, hän noudattaa tässä tapauksessa sitä. Jos ryöstö tapahtuu kahdesta laitimmaisesta kupista, kylvetään siemenet laudalle sen puolen päätykupista. Eli kylvösuunta voi muuttua tämän säännön mukaan.


title: Bao

text: Nyumba ryöstövuoron aikana. Jos Nyumbaa ei ole purettu ja siinä on vähintään kuusi siementä, pelaaja saa lopettaa kylvön halutessaan viimeisen siemenen päätyessä Nyumbaan.


title: Bao

text: Kun kaikki siemenet on kylvetty peliin, siirrytään Mtaji-vaiheeseen. Kylvö aloitetaan kupista, jossa on vähintään kaksi siementä. Pelaajan pitää edelleen ryöstää, jos mahdollista. Takasa-siirto tulee aloittaa eturiviltä, jos mahdollista.


title: Glenn Beck

text: Glenn Beck (10. helmikuuta 1964 Mount Vernon, Washington) on yhdysvaltalainen libertaarikonservatiivinen radio- ja televisiojuontaja, jonka isännöimä "The Glenn Beck Program" -keskusteluohjelma on kuultavissa valtakunnallisesti Premiere Radio Networksin kautta.


title: Glenn Beck

text: Vuosina 2006–2008 Beckillä oli oma tv-ohjelmansa HLN -uutiskanavalla. Keväällä 2009 ohjelma siirtyi Fox News Channelille, jolla se oli kesäkuun 2011 loppuun. Tämän jälkeen Beck perusti oman internetissä ja sittemmin myös satelliitti- ja kaapeli-tv:ssä näkyvän TheBlaze TV:n, josta hän pyrkii tekemään kansainvälisen libertaristisen uutiskanavan. Tämän lisäksi hän kirjoittaa kirjoja, ja julkaisi myös "TheBlaze" -lehteä, jonka julkaisu lopetettiin vuonna 2015. Hänen suunnitelmiinsa myös kuului fiktiivisten tv-sarjojen ja elokuvien tuottaminen. Suunnitelmat kuitenkin kariutuivat Beckin yhtiön ajauduttua talousvaikeuksiin.


title: Glenn Beck

text: Vuonna 2010 Beck aiheutti kohua verrattuaan ”sosiaalista oikeudenmukaisuutta” saarnaavia kirkkoja kommunisteihin ja natseihin. Beck muun muassa kehotti yleisöään tarkistamaan oman kirkkonsa nettisivut ja jos sanat ”sosiaalinen oikeudenmukaisuus” esiintyvät sivuilla, jättämään kyseisen kirkon välittömästi. Lisäksi Beck on syyttänyt Barack Obaman neuvonantajia ”marxisteiksi”, ”maolaisiksi” ja ”kommunisteiksi”. Puhuessaan suositussa radioshow’ssaan Norjan Utøyan saarella surmatuista nuorista hän vertasi heitä Natsi-Saksan nuorisojärjestöön Hitler-Jugendiin. Samassa ohjelmassa Beck myös tuomitsi hyökkäyksen.


title: Glenn Beck

text: Tammikuussa 2014 Beck sanoi entisen työnantajansa Foxin The Kelly File -ohjelmalle antamassaan haastattelussa tehneensä paljon virheitä ja katuvansa käyttäneensä kieltä, joka "auttoi repimään maan kahtia."


title: Glenn Beck

text: Toukokuussa 2016 Beck aiheutti jälleen kohua puhuttuaan ohjelmassaan Donald Trumpin salamurhasta, minkä johosta Sirius XM -radioyhtiö lakkasi lähettämästä hänen ohjelmaansa.


title: Aloha Stadium

text: Aloha Stadium on Havaijilla Honolulussa sijaitseva stadion. 50 000-paikkainen stadion on Havaijin suurin, ja se avattiin 12. syyskuuta 1975. Aloha Stadium on Havaijin yliopiston amerikkalaisen jalkapallon joukkueen Warriorsin kotiareena. Siellä järjestetään myös baseball- ja jalkapallo-otteluja, konsertteja, autonäyttelyitä ja messuja.


title: Aloha Stadium

text: Aloha Stadium on ollut vuodesta 1980 lähtien amerikkalaisen jalkapallon pääsarjan NFL:n vuotuisen tähdistöottelun Pro Bowlin peliareena.


title: Takeo Arishima

text: Takeo Arishima (, 1878–1923) oli japanilainen kirjailija. Hän kävi lähetyskoulua Jokohamassa ja oppi siellä englantia. Vuonna 1903 hänet lähetettiin Yhdysvaltoihin Mainichi shinbun -lehden kirjeenvaihtajaksi. Yhdysvaltojen vuosinaan hän sai vaikutteita Walt Whitmanilta ja Henrik Ibseniltä. Amerikan vuosiensa jälkeen hän vietti vuoden Euroopassa ja palasi Japaniin vuonna 1907. Palattuaan hän koki itsensä ulkopuoliseksi.


title: Takeo Arishima

text: Arishima meni naimisiin vuonna 1910 ja sai kolme lasta. Yhdestä lapsesta tuli myöhemmin kuuluisa näyttelijä Masayuki Mori. Vaimo kuoli jo 1916. Vuonna 1920 Arishima aloitti suhteen naimisissa olevan naisen kanssa, ja kun tämän aviomies sai tietää asiasta, lemmenpari teki kaksoisitsemurhan.


title: Takeo Arishima

text: Arishiman yksityiskohtaisia päiväkirjoja on julkaistu hänen kuolemansa jälkeen. Hänen tunnetuin romaaninsa "Aru onna" (Eräs nainen) ilmestyi vuonna 1919.


title: Jäähalli Wareena

text: Jäähalli Wareena on Valkeakoskella sijaitseva jäähalli.


title: Jäähalli Wareena

text: Jäähalli valmistui vuonna 1998. Kokonaiskustannukset tuolloin olivat 16,6 miljoonaa markkaa.


title: Jäähalli Wareena

text: Halliin mahtuu 1 400 katsojaa, joista istumaan 950 ja seisomaan 450. Jäähalli on Valkeakosken Kiekko-Ahman käytössä. Jäähallin kaukalon koko on 28 m x 58 m.


title: Jäähalli Wareena

text: Hallissa on kahdeksan pukuhuonetta ja sauna, varusteiden säilytys- ja huoltotilat, luistinten teroitus, kahvio ja kokoustila. Vuodesta 2003 katsomon alla on ollut jousiammunta- ja ilma-aserata.


title: Kuolleiden saari

text: Kuolleiden saari voi tarkoittaa ainakin seuraavia:


title: Rangaistuspataljoona (televisiosarja)

text: Rangaistuspataljoona on venäläinen televisiosarja vuodelta 2004. Se kertoo vangeista muodostetusta pataljoonasta itärintamalla toisessa maailmansodassa. 11-osaisen sarjan on ohjannut Nikolai Dostal.


title: Rangaistuspataljoona (televisiosarja)

text: Rangaistuspataljoonia perustettiin vuonna 1942 Stalinin käskyllä numero 227 rangaistukseksi sotilaille, jotka pakenivat etenevää natsi-Saksan armeijaa. Käsky 227 mahdollisti myös gulag-pakkotyöleireillä olevien vankien lähettämisen rintamalle.


title: Rangaistuspataljoona (televisiosarja)

text: Sotahistorioitsijat arvostelivat sarjaa historiallisten yksityiskohtien puutteesta, kuten siitä, että yksikössä ei ole poliittista komissaaria, vaan Dostal ja Volodarskii korvaavat komissaarin papilla sarjan loppupuolella.


title: E. G. Marshall

text: E. G. Marshall (18. kesäkuuta 1914 Owatonna, Minnesota, Yhdysvallat – 24. elokuuta 1998 Bedford, New York, Yhdysvallat) oli [yhdysvaltalainen näyttelijä.


title: E. G. Marshall

text: Marshall kastettiin nimellä Everett Eugene Grunz. Hän oli kolme kertaa naimisissa ja sai seitsemän lasta.


title: E. G. Marshall

text: Marshall muistetaan parhaiten asianajaja Lawrence Prestonin roolista 1960-luvun televisiosarjassa "Puolustuksella on puheenvuoro". Hän näytteli lukuisissa muissakin sarjoissa, kuten "Lännen tie", "Virginialainen", "Murhasta tuli totta", "Sodan muisto" sekä "Chicagon lääkärit". Hän on näytellyt myös elokuvissa, muun muassa "Valamiesten ratkaisu" (1957), "Armottomat" (1966), "Viimeinen silta yli Reinin" (1969), "Superman 2" (1980), "Creepshow – yöjuttu" (1982), "Joulupuu on kärvennetty" (1989), "Nixon" (1995) ja "Rajaton valta" (1997).


title: E. G. Marshall

text: Hän oli myös The CBS Radio Mystery Theater -radiokuunnelmasarjan alkuperäinen isäntä.


title: E. G. Marshall

text: Marshall menehtyi keuhkosyöpään 84-vuotiaana.


title: Delilah (laite)

text:
Delilah oli Alan Turingin ja hänen apulaisenaan työskennelleen insinööri Donald Bayleyn kehittämä alkeellinen puheensalaukseen tarkoitettu laite. Sen kehitystyö alkoi toukokuun alussa 1943. Delilah käsitti sekä viestin salaus- että purkutoiminnot. Turing ennakoi, että laitetta voitaisiin käyttää myös faksimile-liikenteen salaamiseen. 6. kesäkuuta 1944 päiväämässään muistiossa Turing piti kiireisimpänä työvaiheena salausavaimen tuottavan osan suunnittelua.
Vaikka Delilah valmistui II maailmansodan aikana ja sitä esiteltiin virkailijoille, sitä ei kuitenkaan otettu käyttöön.


title: Muppetit Manhattanilla

text: Muppetit Manhattanilla ("Muppets Take Manhattan") on Frank Ozin ohjaama elokuva vuodelta 1984. Se oli kolmas elokuva, jossa esiintyivät Jim Hensonin luomat "Muppet"-hahmot ja viimeinen, jonka tekemiseen Henson itse osallistui. Siinä televisiosta tunnetut nukkehahmot esittävät juuri teatterikoulusta valmistuneita ystävyksiä, jotka lähtevät New Yorkiin esittämään itse kirjoittamaansa musikaalia.


title: Muppetit Manhattanilla

text: Elokuva sai Parhaan musiikin Oscar-ehdokkuuden.


title: Tumma kristalli

text: Tumma kristalli on Frank Ozin ja Jim Hensonin ohjaama elokuva vuodelta 1982. Se on fantasiamaailmaan sijoittuva sankaritarina, jossa on käytetty monia erilaiisia nukketeatterin tekniikoita. Ohjaajat Frank Oz ja Jim Henson sekä osa ääninäyttelijöistä olivat työskennelleet aiemmin Muppetien parissa, kun taas tuottaja Gary Kurtzilla oli kokemusta Tähtien sota -elokuvista.


title: Tumma kristalli

text: Elokuva on erittäin synkkä perhe-elokuvaksi, jonka vuoksi se sai hyvin vaihtelevaa palautetta julkaisunsa yhteydessä, mutta myöhemmin on kehittynyt kulttiklassikoksi. Erityisesti se on tullut tunnetuksi sen luomasta maailmasta jossa kaikki hahmot ja olennot ovat nukkeja ja animatronicseja, eikä ruudulla näy yhtäkään oikeaa eläintä tai ihmistä.


title: Spoken word

text: Spoken word on kirjallisuuden tai esittävän taiteen laji; puhe-esitys, joka sisältää kirjallisia ja teatraalisia elementtejä. Spoken word voi olla muodoltaan tarinankerrontaa tai runoutta ja sitä voidaan esittää musiikkitaustalla tai ilman.


title: Spoken word

text: Spoken wordin suosittu alalaji on "performance poetry". Se on varta vasten esitettäväksi kirjoitettua runoutta, jonka taustalla käytetään usein musiikkia.


title: Spoken word

text: Spoken wordissa kerronnan muoto ja sisältö ovat merkityksellisiä. Esiintyjät käyttävät mielellään minäkertojaa ja pyrkivät tuoreiden tai epätavallisten ajatuskulkujen esittämiseen. Spoken wordia voidaan käyttää poliittiseen ja yhteiskunnalliseen kommentointiin, jolloin se esitystavaltaan poikkeaa tyypillisestä puheen pitämisestä.


title: Spoken word

text: Stand upista poiketen spoken word -esitys ei keskity vain yleisön hauskuttamiseen, vaan heräteltävä tunneasteikko voi olla hyvinkin laaja.


title: Spoken word

text: Spoken wordin alkujuuret ovat ikiaikaisessa tarinankerronnassa, mutta nykyiseksi taidemuodokseen se alkoi kehittyä 1980- ja 1990-lukujen vaihteen Yhdysvalloissa lavarunoudessa (engl. "poetry slam", "runoniskentä"). Tänä päivänä myös hiphop mielletään spoken wordin alalajiksi.


title: Spoken word

text: Suomessa spoken word –perinne on hyvin nuorta. Poetry Jam -klubi tarjoaa kerran kuussa spoken wordille säännöllisen foorumin. Se aloitti toimintansa helsinkiläisessä Kitch-ravintolassa syyskuussa 2009 ja jatkaa nykyisellään Café Mascotissa Helsingin Kalliossa.


title: Spoken word

text: Spoken word -tapahtumia Suomessa järjestää ainakin Helsinki Poetry Connection -yhteisö.


title: Sirkka Lamminen

text: Sirkka Lamminen (o.s. Lampimäki) on suomalainen sopraano.


title: Sirkka Lamminen

text: Lamminen on vieraillut solistina muun muassa Suomen Kansallisoopperassa, Savonlinnan oopperajuhlilla, Zürichin oopperassa, Rooman oopperassa, Hampurin valtionoopperassa, Bernin Stadttheaterissa, Opéra de Baugéssa Ranskassa ja Viron kansallisooppera Estoniassa . Sirkka Lamminen esiintyy aktiivisesti myös kotimaisten oopperayhdistysten produktioissa. Hän on esiintynyt Jyväskylän Oopperan, Seinäjoen Oopperayhdistyksen, Joensuun Oopperayhdistyksen, Opera Cavan, Vantaan Oopperayhdistyksen ja Suomalaisen Kamarioopperan solistina. Oopperatehtävien lisäksi Lamminen konsertoi säännöllisesti kuorojen ja orkesterien solistina kotimaassa ja ulkomailla.


title: Sirkka Lamminen

text: Sirkka Lamminen toimii freelance -oopperalaulajana ja Taideyliopiston Teatterikorkeakoulun Näyttelijäntaiteen lehtorina, erikoisalana äänenkäyttö ja laulu. Hän on Alavudella järjestettävän Toivo Kuula -laulukilpailun taiteellinen johtaja. Lamminen oli myös tuomariston jäsen vuoden 2016 kilpailussa yhdessä Matti Salmisen, Johanna Rusanen-Kartanon ja Seppo Ruohosen (pj) kanssa. Lamminen toimi myös vuoden 2012 Toivo Kuula -laulukilpailun taiteellisena johtajana.


title: Sirkka Lamminen

text: Lamminen voitti vuonna 1999 Kangasniemen laulukilpailun. Vuonna 2000 hän saavutti kolmannen sijan pohjoismaisessa Vox Unica -laulukilpailussa ja vuonna 2004 toisen palkinnon Timo Mustakallio -laulukilpailussa ja kolmannen palkinnon Lappeenrannan laulukilpailussa. Ensimmäisessä Merikanto -laulukilpailussa vuonna 2001 Sirkka Lamminen oli finalisti ja hänet palkittiin Ukri Merikannon veistoksella. Sirkka Lammiselle myönnettiin Sibeliuksen suvun erikoispalkinto vuonna 2007 ensimmäisessä kansainvälisessä Jean Sibelius -laulukilpailussa. Sirkka Lamminen oli semifinalisti kansainvälisessä Hans Gabor Belvedere -laulukilpailussa Wienissä vuonna 2002 ja The Queen Sonja International Music Competition -laulukilpailussa vuonna 2001 Oslossa.


title: Sirkka Lamminen

text: Sirkka Lammisen ääniala on laaja ja hänen repertuaariinsa kuuluu kaikkiaan noin 40 oopperaroolia, pääasiassa lyyrisen ja dramaattisen koloratuurisopraanon sekä lyyrisen sopraanon rooleja. Lammisen ohjelmistossa on myös kirkkomusiikkia, barokkiteoksia, nykymusiikkia, orkesterilauluja ja yksinlauluja. Sirkka Lamminen on esittänyt länsimaisen taidemusiikin lisäksi monipuolista ohjelmistoa eri kokoonpanojen kanssa muun muassa kansanmusiikkia, musikaalilauluja, goottimetallia, jazzia, iskelmiä, rockia, lastenlauluja, poppia ja soulia.


title: Sirkka Lamminen

text: Sirkka Lamminen valmistui Sibelius-Akatemiasta musiikin maisteriksi vuonna 2004 professori Seppo Ruohosen oppilaana. Vuosina 2001-2003 hän opiskeli Zürichin kansainvälisessä oopperastudiossa. Lamminen opiskelee tohtorintutkintoa varten Taideyliopiston Sibelius-Akatemiassa, DocMus -yksikön taiteilijakoulutuksessa. Lamminen on täydentänyt opintojaan yksityisesti ja osallistunut lukuisille mestarikursseille opettajinaan muiden muassa Edda Moser, Renata Scotto,  Edita Gruberová, Elisabeth Schwarzkopf, Tom Krause, William Riley, Roland Hermann ja Matti Salminen. Hän on opiskellut aikaisemmin laulua muiden muassa Hannele Valtasaaren (Keski-Suomen Konservatorio), Kaija Hjeltin (Jyväskylän yliopisto) ja Leena Kosolan (Etelä-Pohjanmaan musiikkiopisto) johdolla. Lamminen on opiskellut myös viulun- ja pianonsoittoa.


title: Utena

text: Utena on kaupunki koillisessa Liettuassa. Se toimii Utenan läänin ja Utenan kunnallispiirin hallinnollisena keskuksena. Vuoden 2012 alussa kaupungin väkiluku oli 28 622 asukasta. Utena on yksi Liettuan vanhimmista kaupungeista. Sen tunnelmaa on luonnehdittu leppoisaksi.


title: Utena

text: Utena mainittiin ensimmäisen kerran vuonna 1261, jolloin kuningas Mindaugasin kirjeessä mainittiin herttua Utenen rakennuttama puulinna Utenėlė-joen rannalla. Kaupungin keskusta ja sittemmin myös paikallinen sanomalehti nimettiin herttuan mukaan. Vuonna 1416 paikalle rakennettiin ensimmäinen kirkko, ja samaan aikaan siellä aloitettiin myös kaupankäynti. Ristiretkien aikaan Utenan ympäristöä kuitenkin vahingoitettiin ja vuonna 1433 linna tuhottiin.


title: Utena

text: Vuonna 1655 Venäjän hyökätessä kaupunki vahingoittui pahasti. Pohjan sodan yhteydessä vuosina 1700–1721 ruotsalaiset tuhosivat kaupunkia. Napoleonin sotilaat vaurioitti kaupunkia vuonna 1812.


title: Utena

text: Vuonna 1835 rakennettu Varsova-Pietari-valtatie edesauttoi kaupungin kehitystä huomattavasti. Kaupunki kasvoi nopeasti, ja sinne rakennettiin taloja rinta rinnan sekä suuri posti. Vuonna 1879 kuitenkin tulipalo tuhosi ¾ kaupungista.


title: Utena

text: Vuonna 1924 Utena sai kaupunginoikeudet. Samana vuonna se sai myös oman pormestarin. Talot, tiet ja sillat oli rakennettu, kaupunkiin oli tullut myös teollisuutta: meijeri, kirjapaino, myllyjä, sahaamo ja oma sähköasema. Toinen maailmansota kuitenkin keskeytti Utenan kehityksen. Vasta parin kymmenen vuoden päästä toisesta maailmansodasta Utena jatkoi teollista kehitystään, mikä lisäsi myös väkilukua ja rakennettiin lisää asuinalueita.


title: Gustavo Eberto

text: Gustavo Daniel Eberto (30. elokuuta 1983 – 3. syyskuuta 2007) oli argentiinalainen jalkapalloilija, joka pelasi maalivahtina Club Atlético Boca Juniorsissa ja Talleres de Córdobassa. Hän kuului Argentiinan alle 20-vuotiaiden maajoukkueeseen vuoden 2003 nuorten maailmanmestaruuskilpailuissa Arabiemiraateissa.


title: Gustavo Eberto

text: Eberto sairastui vuoden 2006 alkupuolella kivessyöpään, johon hän kuoli syyskuussa 2007 ollessaan 24-vuotias.


title: Charles Gordone

text: Charles Edward Gordone (12. lokakuuta 1925 – 16. marraskuuta 1995) oli yhdysvaltalainen näyttelijä ja näytelmäkirjailija. Hän sai vuonna 1953 Obie-palkinnon roolistaan näytelmässä "Hiiriä ja ihmisiä". Vuonna 1970 hän sai Pulitzerin kirjoittamallaan näytelmällä "No Place to be Somebody" (1969). Hänestä tuli ensimmäinen näytelmästä Pulitzerin voittanut afroamerikkalainen.


title: Charles Gordone

text: Gordonella oli roolit elokuvissa "Coonskin" (1975) ja "Noiduttu sydän" (1987).


title: Charles Gordone

text: Gordone syntyi Ohion Clevelandissa. Hänen alkuperäinen sukunimensä oli Fleming. Hän kuoli 70-vuotiaana Texasissa maksasyöpää sairastettuaan.


title: Sukutieto

text: Sukutieto oli Suomen Sukututkimusseuran julkaisema neljä kertaa vuodessa ilmestynyt yleistajuinen sukututkimusjulkaisu. Lehti alkoi ilmestyä vuonna 1984 Sukutietotekniikka ry:n jäsenlehtenä nimellä "Sukutietotekniikka". Vuonna 1990 lehden nimeksi tuli "Sukutieto" ja se alkoi ilmestyä neljästi vuodessa. Kun Suomen sukututkimusseura ja Sukutietotekniikka ry yhdistyivät vuonna 1999, Sukutiedosta tuli suomen Sukututkimusseuran toinen jäsenlehti aikakauskirja Genoksen ohella. Vuoden 2013 alusta Sukutieto yhdistettiin Genokseen.


title: Seattle Post-Intelligencer

text: Seattle Post-Intelligencer on yhdysvaltalainen verkkosanomalehti, jonka kotipaikka on Seattlessa, Washingtonin osavaltiossa. Lehti perustettiin vuonna 1863 nimellä "Seattle Gazette", ja se ilmestyi paperimuotoisena maaliskuuhun 2009 saakka. Lehden omistaa Hearst Corporation.


title: ČSD M290.0

text: ČSD M290.0 oli Tšekkoslovakian valtion rautateiden (ČSD) käyttämä moottorijuna, joka tunnetaan paremmin nimellä Slovenská strela (Slovakian luoti). Mallin suunnittelusta ja valmistuksesta vastasi Ringhoffer-Tatra. Tatran junasta käyttämä mallinimi on T68.


title: ČSD M290.0

text: Päätös nopeiden junien kehittämisestä tuli Tšekkoslovakian liikenneministeriön taholta. Tarkoituksena oli Prahan ja Bratislavan välisen liikenneyhteyden parantaminen. Vuonna 1934 Ringhoffer ja samaan konserniin kuulunut Tatra esittivät yhteisen ehdotuksensa, jossa akseliväli oli 18,5 metriä, omamassa 36 tonnia ja kokonaismassa 42,58 tonnia. Rakenne oli suhteellisen kevyt. Kilpailevista vaihtoehdoista se erosi siten että se koostui vain yhdestä vaunusta; kilpailijoiden ratkaisuissa oli erillinen veturi ja vaunu. 17. toukokuuta 1934 ČSD jätti tilauksen kahdesta junasta.


title: ČSD M290.0

text: Projektia vetämään asetettiin Tatran autonsuunnittelijana tunnettu Hans Ledwinka. Hänen tiimiinsä kuuluivat lujuuslaskelmista vastannut insinööri Aurel Erdős, insinööri Woller sekä sähkömekaanisen voimansiirron suunnittelusta vastannut Josef Sousedík Ringhofferilta. Junan sisustuksen ja värityksen suunnitteli Vladimir Grégr. Keulalle asetettiin Tšekkoslovakian vaakunaa muistuttava kohokuvio, jonka oli muotoillut kuvanveistäjä Nušl.


title: ČSD M290.0

text: Sopivaa aerodynaamista muotoa haettiin sotatieteellisen instituutin tuulitunnelissa tehdyissä testeissä. Vaunun lujuuden varmistamiseksi tehtiin perusteellisia kuormituskokeita, jotka jatkuivat tammikuulle 1936. Ensimmäisellä, tuolloin vielä keskeneräinen yksilöllä tehtiin ajokokeita, joissa vaunun dieselmoottorit havaittiin aivan liian meluisiksi. Tämän pohjalta päädyttiin radikaaliin ratkaisuun; moottorit päätettiin korvata bensiinikäyttöisillä. Tarvittavat muutostyöt tehtiin kiireellisesti muutaman viikon sisällä.


title: ČSD M290.0

text: Junan kummassakin päässä oli telit joiden akselivälit olivat 4 150 mm. Telien välinen etäisyys oli 18 500 mm. Junassa oli Knorrin paineilmajarrut. Pyörät olivat taotut ja niiden sisäpuolille oli muotoiltu jarrurummut. Akseleilla oli SKF:n vierintälaakerit. Akselit oli varustettu lehtijousin. Kantavat rakenteet koostuivat ohutseinäisistä neliö- ja ympyräprofiiliputkista ja korin liitoksissa oli sovellettu sähköhitsausta.


title: ČSD M290.0

text:
Vesijäähdytteiset moottorit oli sijoitettu rinnakkain ja niiden pakokaasut oli johdettu katolle.
Junan kenties mielenkiintoisin tekninen yksityiskohta oli Sousedíkin suunnittelema ja patentoima voimansiirto. Generaattori oli rakennettu tavallisesta poiketen siten että polttomoottorilta irrotuskytkimen kautta kulkeva akseli pyöritti staattoria. Tästä syntyvällä sähkövirralla käytettiin sähkömoottoria, joka välitti momentin vaihteiston kautta vetoakselille. Samalla akselilla oli kuitenkin myös generaattorin roottori.


title: ČSD M290.0

text: Järjestelmä toimi siten, että polttomoottorin alkaessa tuottaa sähköä ja sähkömoottorin pyörittäessä generaattorin roottoria, generaattorin kuorma pieneni, sillä tällöin roottorin ja staattorin suhteellinen kierrosnopeusero pieneni. Lisäämällä sähkömoottorin kuormaa generaattorin vastus kasvoi, ja siinä syntyvä sähkömagneettinen kenttä pyrki kiihdyttämään roottorin akselin pyörimisnopeutta. Näin ollen momentti välittyi voimansiirtoakselille kahta kautta. Sähkömoottorin akselilla oli vapaakytkin, joten vedon voi kytkeä pois päältä katkaisemalla virran sähkömoottorista. Vetävän akselin vetopyörästössä oli kartiohammaspyörästö, jossa oli paineilmakäyttöinen suunnanvaihtaja. Testien jälkeen juniin päätettiin asentaa turvallisuuden parantamiseksi kuolleen miehen kytkimet, jotka hätätilanteessa sammuttivat moottorit ja kytkivät jarrut päälle.


title: ČSD M290.0

text: Voimansiirron mekaaninen hyötysuhde oli voimansiirtoakselin kierrosnopeudella 440 1/min 82,5 prosenttia ja nopeudella 1260 1/min 94 prosenttia. Moottorin kierrosnopeus pysyi tällöin samalla tasolla, 1320 1/min. Juna pystyi kiihtymään kolmessa minuutissa ja 4,4 kilometrin matkalla 130 km/h nopeuteen.


title: ČSD M290.0

text: Vaunun lämmitys toimi koksilla. Keskellä oli keittiö jossa oli sähköliesi, jääkaappi sekä ulkopuolisella virtalähteellä toimiva lämminvesivaraaja.


title: ČSD M290.0

text: Junat oli alun perin tarkoitus luovuttaa jo vuonna 1935, mutta ne myöhästyivät aikataulustaan seuraavalle vuodelle pitkiksi venyneiden lujuuslaskentojen tähden. Molemmat yksilöt luovutettiin ČSD:lle 28. helmikuuta 1936, jolloin ne aloittivat säännöllisen liikennöinnin Bratislavaan.


title: ČSD M290.0

text: Prahan ja Bratislavan välisen rataosuuden pituus on 397 kilometriä, ja nopein höyrykäyttöinen juna Balkan Express, kulki sen keskimäärin 351 minuutissa kolmella pysähdyksellä. "Slovakian luoti" kulki välin 260,5 minuutissa yhdellä pysähdyksellä Brnossa. Rautatietä parantamalla aikaa arvioitiin voitavan lyhentää 240 minuuttiin.


title: ČSD M290.0

text: Toisen maailmansodan puhjettua junat jäivät pois käytöstä. Sodan jälkeen rautatiekalustoa haluttiin yhtenäistää, ja malli ei palannut säännölliseen liikenteeseen. Niitä käytettiin erilaisten valtuuskuntien matkoihin, muun muassa Nürnbergin oikeudenkäyntiin matkustettaessa sekä paikallisliikenteen käyttöön. M290.001 jäi pois liikenteestä 1953 ja M290.002 vuonna 1960. Jälkimmäinen saatiin pelastettua Tatran museoon Kopřivniceen. Junan kunnostamisesta liikennöintikelpoiseksi on ollut keskusteluja, mutta toistaiseksi tuloksetta.


title: ČSD M290.0

text: Nimi "Slovenská strela" on otettu uudelleen käyttöön Prahan ja Bratislavan välillä liikennöivissä Pendolino ETR 680 -junissa.


title: Kampasarviset

text: Kampasarviset ("Lucanidae") on kovakuoriaisiin ("Coleoptera"), turilaismaisten ("Scarabaeoidea") yläheimoon kuuluva heimo. Kampasarvisille tunnusomaista ovat polvitaitteiset tuntosarvet, joissa oleva nuija on harva ja liikkumaton, hieman kampaa muistuttava. Heimon toukat elävät lahoissa puissa, ja aikuisiakin tavataan usein tällaisten puiden rungoilta, kannoilta ja muilta vastaavilta.


title: Kampasarviset

text: Hyvin tunnusomainen kampasarvisiin kuuluva laji on tamminkainen ("Lucanus servus"), jonka koiraalla on suuret leuat. Aikuinen tamminkainen voi olla jopa 50 millimetriä pitkä ja on eräs Euroopan kookkaimmista kovakuoriaisista. Kyseistä lajia ei tunneta Suomesta, mutta esiintyy paikoittain jo Etelä-Ruotsissa, vaikkakin harvinaistuneena.


title: Kampasarviset

text: Suomesta tunnetaan neljä eri kampasarvislajia, joista yleisimmät ovat pölkkyhärkä ("Sinodendron cylindricum") ja kantohärkä ("Platycerus caprea"). Kantohärkä on sinertävän värinen; pölkkyhärkä taas musta, ja koiraalla on päässään kaareva sarvi.


title: Kampasarviset

text: ("Lucanus servus") on hyvin tunnusomainen kampasarvislaji. Koiraalla (oikealla) on suuremmat leuat kuin naaraalla (vasemmalla).


Reserviupseerikoulun virolaiset upseerioppilaat olivat Viron puolustusvoimien suomalaiselle reserviupseerikurssille Haminaan lähettämiä sotilaita, jotka suorittivat tutkintonsa Suomessa osana Suomen ja Viron puolustusyhteistyötä.


title: Reserviupseerikoulun virolaiset upseerioppilaat

text: Ensimmäinen reserviupseerikurssi, jolle virolaisia osallistui, oli vuonna 1997 järjestetty kurssi 210 "Vapaus", jonka 777 suorittaneesta viisi oli virolaisia. Enimmillään virolaisia oli kurssilla 212 "Arcturus", johon heitä osallistui 17. Toistaiseksi viimeinen kurssi, jolla virolaisia upseerioppilaita oli, oli vuonna 2004 järjestetty kurssi 224 "Sisu", jossa heitä oli enää kaksi. Kaikkiaan suomalaisen joukkueenjohtajan tutkinnon suoritti Suomessa 72 virolaista upseerioppilasta.Virolaisia ei opiskellut Suomessa pelkästään reserviupseerikoulussa, vaan myös muissa sotilasopetuslaitoksissa, kuten sotakorkeakoulussa, maasotakoulussa ja kadettikoulussa. Aselajisotilasopetuslaitoksista heidän opintonsa alkoi ainakin Viestikoulussa ja Tykistökoulussa.


title: Argilliitti

text: Argilliitti on hienojakoinen sedimenttikivilaji, joka koostuu pääosin kovettuneesta savesta. Argilliitit ovat käytännössä kiinteytynyttä mutaa ja liejua. Ne sisältävät vaihtelevasti silttikokoisia hiukkasia. Argilliitit halkeilevat rapautuessaan ja muuttuvat tuolloin saviliuskeeksi. Huonosti kovettunutta argilliittia kutsutaan mutakiveksi. Ne sisältävät usein runsaasti alumiinia ja piitä, sekä vaihtelevan määrän alkali- ja maa-alkalimetallikationeita. Termi "peliitti" liitetään usein näihin sedimentteihin ja sedimenttikiviin. Argilliittien metamorfoosi tuottaa liusketta, fylliittiä ja peliittistä liusketta.


title: Argilliitti

text: Haida-intiaanien veistokset Kuningatar Charlotten saarilla Brittiläisen Kolumbian rannikolla ovat merkittäviä alkuperäiskansojen kulttuuriaarteita. Ne on luotu kovasta ja mustasta argilliitista, jota kutsutaan usein "mustaksi saviliuskeeksi". Tämän kaltaista argilliittia esiintyy vain yhdellä kivilouhoksella, joka sijaitsee lähellä Skidegaten haidayhteisöä Grahaminsaarella, Slatechuck-vuoren Slatechuck Creek -joen yläsyvängöllä.


title: Argilliitti

text: Vielä 1900-luvun alussa mustaa saviliusketta vietiin Brittiläisen Kolumbian pääkaupunkiin Victoriaan työstettäväksi. Nykyään haidat ovat sen ainoita käyttäjiä. Liuskeesta luodut taide-esineet ovat olleet aina korkealaatuisia ja arvostettuja maailmanlaajuisesti. Haidat aloittivat esineiden veistämisen ja myymisen merimiehille 1800-luvulla. Heidän työnsä jatkuu nykypäivänäkin.


title: Almirante Brown -luokka (risteilijä)

text: Almirante Brown- tai Veinticinco de Mayo-luokka oli Argentiinan laivaston kahden Italiasta 1926 tilatun risteilijän muodostama alusluokka.


title: Almirante Brown -luokka (risteilijä)

text: Nämä kaksi alusta olivat merkittävin hankinta, joka tilattiin 75 miljoonan kultapeson arvoisen vuoden 1926 laivasto-ohjelman toteuttamiseksi. Kahden risteilijän ja yhden hankintaoption hankintakilpailun voitti italialainen Odero Terni Orlando -yhtiö (OTO) esityksellään, joka pohjautui Italian laivastolle toimitettaviin Washingtonin laivastosopimuksen mukaisiin Trento-luokan risteilijöihin. Trenton kölinlasku oli tapahtunut vasta helmikuussa 1925 eli luokka oli todella moderni aikanaan.


title: Almirante Brown -luokka (risteilijä)

text: Alusten pääaseet 190 mm/L52 olivat poikkeuksellisia raskaiden risteilijöiden joukossa. Tykit oli sijoitettu pareittain kolmeen torniin, joista kahdella eteen asennetulla oli 46 asteen korkeuskulma mahdollista. Täten aseilla saavutettiin 27 300 metrin maksimi kantama.


title: Almirante Brown -luokka (risteilijä)

text: Alusten apuaseina oli kuusi kaksiputkista 102 mm Odero-Terni tykkiä, jotka oli asennettu keskilaivaan ylemmälle kannelle. Näiden aseiden maksimi korotuskulma oli 80 astetta, jolloin niitä oli mahdollisuus käyttää ilmatorjunta-aseina. Tykkeihin oli aluksella 3 000 laukausta. Lisäksi aluksella oli kuusi 40 millimetrin ilmatorjuntatykkiä. Alukselle oli asennettu kaksitoista torpedoputkea.


title: Almirante Brown -luokka (risteilijä)

text: Alukselle asennettiin kiinteä Gagnotto-katapultti etukannelle kuten muihin samanajan Italiassa rakennettuihin raskaisiin sotalaivoihin. Niihin oli myös rakennettu kahden lentokoneen hangaari. Aluksi alusten koneina olivat Vought Corsair O2U- ja myöhemmin Grumman G5 -lentokoneet, jotka korvattiin myöhemmin Supermarine Walrus -lentoveneillä. Viimeisenä lentokonekalustona aluksilla olivat Grumman J2F:t.


title: Almirante Brown -luokka (risteilijä)

text: Alusten suoja oli keskitetty keskilaivaan suojaamaan konehuoneita, ammusvarastoja ja muita aluksen toiminnalle tärkeitä alueita. Näiden alueiden suojana oli 25 millimetriä paksu kansi ja kyljissä 50 millimetrin panssarivyö, joka ulottui 0,6 metriä vesirajan alapuolelta aina alimmankannen tasolle saakka, minkä jälkeen ohentuen ylimmälle kannelle saakka.


title: Annikki Kuisman

text:
Laina Annikki Kuisman (o.s. Väkeväinen, 3. tammikuuta 1921 Kitee – 17. elokuuta 2009 Helsinki) oli kauneusalan yrittäjä ja Metro-tyttöjen perustajajäsen yhdessä serkkujensa Anna-Liisa ja Hertta Väkeväisen kanssa.
Kuismanin vanhemmat olivat maanviljelijä Heikki Väkeväinen ja tämän vaimo Johanna. Hänen puolisonsa vuodesta 1950 oli lääkäri Asser Kuisman. Mentyään naimisiin Kuisman erosi Metro-tytöt -yhtyeestä ja keskittyi työhönsä kauneusalan yrittäjänä. Ensimmäiset yrityksensä hän perusti Karhulaan ja kun perhe muutti Helsinkiin, hän perusti sinne Finnsalon-nimisen kauneushoitolan.


Ikaalisten käsi- ja taideteollisuusoppilaitos, IKATA on toisen asteen ammatillinen oppilaitos Ikaalisten Rahkolassa ja se on osa SASKY koulutuskuntayhtymää. Koulussa on mahdollista suorittaa käsi- ja taideteollisuusalan perustutkinto tai kuvallisen ilmaisun perustutkinto. Oppilaitos tarjoaa sekä nuorisoasteen koulutusta että aikuiskoulutusta. Oppilaitoksessa on noin 400 opiskelijaa. Oppilaitokseen haetaan yhteishaussa tai suorahaulla suoraan oppilaitokseen. Opinnot kestävät 2 - 3 vuotta, opintojen pituus riippuu opiskelijan aiemmasta koulutustaustasta.


title: Ikaalisten käsi- ja taideteollisuusoppilaitos

text: Käsi- ja taideteollisuusalan perustutkintoon (tutkintonimikkeenä artesaani) valmistavat ammattialat oppilaitoksessa ovat:


text: Kuvallisen ilmaisun perustutkintoon valmistava ammattiala on graafinen suunnittelu, tutkintonimikkeenä kuva-artesaani.


title: Ai Weiwei

text: Ai Weiwei (, s. 1957 Peking, Kiina) on merkittävä kiinalainen taiteilija, kuraattori, kulttuurinen ja yhteiskunnallinen kommentoija.


title: Ai Weiwei

text: Ai on sanonut, että hänen teoksensa ovat "Duchampin hengessä enemmänkin kulttuuri-ilmiöiden kommentointia kuin muotoa tai estetiikkaa".


title: Ai Weiwei

text: Ai on kuuluisan kiinalaisen runoilijan Ai Qingin (1910–1996) poika. kommunistisen puolueen jäsentä Quingia arvostetaan nyky-Kiinassa, vaikka hänet lähetettiin työleirille kulttuurivallankumouksen aikaan.


title: Ai Weiwei

text: Perhe asui Kiinan luoteisosassa Xinjiangissa, kunnes Ai Qing rehabilitoitiin ja hän sai palata Pekingiin. Siellä Ai Weiwei opiskeli Pekingin elokuva-akatemiassa ja oli perustamassa taiteilijaryhmää nimeltä Tähdet.


title: Ai Weiwei

text: Sen jälkeen hän vietti yli kymmenen vuotta Yhdysvalloissa ennen kuin palasi Kiinaan.


title: Ai Weiwei

text:
Kansainvälistä tunnustusta Ai sai oltuaan mukana suunnittelemassa Pekingin olympiastadionia (2008). Hän toimi yhteistyössä sveitsiläisen arkkitehtitoimisto Herzog & de Meuronin kanssa auttaen suunnittelemaan ”Linnunpesän” rakenteen. Vaikka Ai Weiwein työtä kiitettiin, hän vastusti olympialaisia kuvaten niitä valtion kontrolloimaksi ”tyhjäksi tapahtumaksi”, johon tavalliset asukkaat eivät voineet osallistua.
Weiwei joutui oikeuteen Sichuanin toukokuun 2008 maanjäristyksen myötä. Useita kouluja luhistui, ja vanhemmat alkoivat syyttää viranomaisia siitä, että koulut oli virallisen korruption takia rakennettu huonosti. Ai teki teoksen nimeltä "Muistaen" Haus der Kunstiin, Müncheniin. Se koostui seinästä, jolla oli kiinankielinen, lasten koulurepuista muodostettu teksti, jossa luki: ”Hän eli onnellisena seitsemän vuotta tässä maailmassa.” Sanat sanoi äiti, jonka tytär kuoli maanjäristyksessä. Taiteilija laati myös luettelon maanjäristyksessä kuolleiden lasten nimistä ja syytti hallitusta siitä, että se vain lisäsi vanhempien surua asian virallisella kiistämisellä.


title: Ai Weiwei

text: Weiwei syytti myöhemmin poliisia siitä, että se pieksi häntä hänen osallistuessaan oikeudenkäyntiin toista aktivistia, Tan Zuorenia vastaan, joka oli puhunut julkisesti samasta aiheesta. Poliisit pahoinpitelivät hänet heinäkuussa 2009, ja oletettavasti hän sen seurauksena sai aivoverenvuodon, joka leikattiin Saksassa.


title: Ai Weiwei

text:
Weiwei kirjoitti neljän vuoden ajan lähes päivittäin blogia, jossa julkaistiin elokuvia, valokuvia ja poliittisia mielipiteitä, mutta se suljettiin toukokuussa 2009. Ai sanoi uhranneensa blogiinsa 90 prosenttia ajastaan. Kiinan viranomaiset poistivat 2 700 postausta, tuhansia valokuvia ja miljoonia kommentteja. Blogista on tehty tiivistelmä painettuna versiona.
Lokakuussa 2010 paljastettiin Ai Weiwein lattiainstallaatio "Auringonkukansiemeniä" Tate Modernissa Lontoossa. Siinä oli sata miljoonaa posliinista tehtyä, käsin maalattua auringonkukan siementä. Hän kuvasi työtä massatuotannon kommentiksi ja kysymykseksi yksilön osasta yhteiskunnassa.


title: Ai Weiwei

text: Joulukuussa 2010, muutamia päiviä ennen kuin Nobelin palkinto jaettiin vangitulle toisinajattelijalle Liu Xiaobolle, Aille, kuten monille muillekin toisinajattelijoille sanottiin, että hän ei saa matkustaa ulkomaille. Hänen ateljeensa Shanghaissa tuhottiin tammikuussa 2011. Viranomaiset selittivät, että hän ei ollut hakenut suunnittelulupaa rakennukselle, mutta Ai vastasi, että kyse oli hänen toiminnastaan.


title: Ai Weiwei

text: Ai Weiwei ilmoitti siirtyvänsä vuonna 2011 osittain Berliiniin, josta hän oli hankkimassa työtilaa, koska Kiinassa työskentely on tullut hankalaksi ateljeen purkamisen takia. Hänet pidätettiin lentokentällä, kun hän oli 3. huhtikuuta 2011 lähdössä Hongkongiin.


title: Ai Weiwei

text: Kiinan ulkoministeriön tiedottaja kertoi lehdistötilaisuudessa ymmärtäneensä, että turvallisuusviranomaiset tutkivat Ai Weiweitä talousrikoksista epäiltynä. Ain vaimo Lu Quing kirjoitti kirjeen poliisille vaatien tietoa miehensä olinpaikasta, terveystilanteesta ja syytä siihen, miksi hänet pidätettiin. Vaimon mukaan 96 tunnin kuluttuakaan katoamisesta hänen miehestään ei kuulunut mitään. Kiinan lain mukaan poliisin on ilmoitettava henkilön sukulaisille tai työpaikkaan 24 tunnin kuluttua pidätyksestä, jos se on mahdollista tai ei haittaa tutkimuksia.


title: Ai Weiwei

text: Viikon pidätysajan jälkeen myös Ai Weiwein avustajia katosi. Englanninkielinen Kiinan valtion lehdistö julkaisi pitkähkön kirjoituksen, jossa väitetään, että monet Kiinassa uskovat hänen työnsä olevan "kolmatta luokkaa", ja esitti vahvistamattomia syytöksiä.


title: Ai Weiwei

text: Ai Weiwein työskentely ateljeessaan Pekingin laitakaupungissa sallittiin. Hänen asuntonsa portin eteen asennettiin tusina valvontakameraa. Hänen sallittiin matkustaa Kiinassa, vaikka salainen poliisi valvoo hänen jokaista askeltaan. Hänen passinsa takavarikoitiin, eikä hänen sallittu matkustaa ulkomaille.


title: Ai Weiwei

text: Viranomaisten matkustusrajoituksista huolimatta Ain teoksia ja näyttelyitä nähtiin maailman huippumuseoissa. Ai Weiwei toteutti kansainvälisiä projektejaan Skype-yhteyden ja avustajajoukon avulla.


title: Ai Weiwei

text: Kesäkuussa 2015 Ai Weiwei sai avata ensimmäisen yksityisnäyttelynsä Kiinassa Pekingin 798 taidealueella. Heinäkuussa Kiinan viranomaiset palauttivat hänen passinsa, joka oli ollut takavarikoituna huhtikuusta 2011 alkaen.


title: Ai Weiwei

text: Saksan, Ranskan ja Itävallan ulkoministerit esittivät vastalauseita Kiinalle Ai Weiwein pidätyksen vuoksi. Amnesty Internationalin mukaan aika, jolloin Kiinassa oli mahdollista olla avoimesti eri mieltä, on päättynyt. Järjestön mukaan huhtikuun 2011 kuluessa Kiina on pidättänyt ihmisiä erityisen paljon. Amnesty arvioi, että Ailla ei ollut mitään erityistä osaa Kiinassakin pidetyissä, Lähi-idän innoittamissa mielenosoituksissa.


title: Ai Weiwei

text: Ai Weiwein pidätys herätti protesteja eri puolilla maailmaa. Englannissa kerättiin huomattavien kiinalaisten ja englantilaisten taiteilijoiden ja kulttuurihenkilöiden allekirjoittama vetoomus, jossa ilmaistiin pelko Ai Weiwein kohtalosta. New Yorkin Guggenheim taidemuseon johdolla julkaistiin johtavien yhdysvaltalaisten taidemuseoiden vetoomus Ai Weiwein vapauttamiseksi.


title: Ai Weiwei

text: Ai Weiwein oli pidätettynä 11 viikkoa, kun hänet vapautettiin Pekingissä 22.6.2011 takuita vastaan. Kiinan virallisen uutistoimisto Xinhuan mukaan Ai vapautettiin, koska "hänellä oli hyvä asenne tunnustaessaan rikoksiaan ja myös kärsimiensä kroonisten sairauksien takia".


title: Ai Weiwei

text: Ai on asunut passin palautuksen jälkeen Berliinissä. Hän vieraili Suomessa kahden päivän ajan syksyllä 2015, jolloin hänellä oli näyttely HAM-museossa Helsingin Tennispalatsissa.


title: Ai Weiwei

text: Lego-yritys kieltäytyi myymästä Aille palikoita Australiaan tehtävää taideteosta varten, koska katsoi joutuvansa muuten osalliseksi poliittiseen toimintaan. Sosiaalisessa mediassa alkoi kampanja palikoiden lahjoittamiseksi, ja Suomessa HAM-taidemuseossa oli keräyslaatikko, johon Lego-palikoita sai pudottaa. Lego kuitenkin perääntyi lopulta ja alkoi myydä palikoita kaikille tarkoitusta kyselemättä.


title: Ai Weiwei

text: Tammikuussa 2016 Ai Weiwei keskeytti näyttelynsä Tanskassa. Teko oli protesti sille, että Tanskan parlamentti sääti lain, jonka mukaan viranomaiset voivat takavarikoida turvapaikan hakijoiden arvoesineitä. Samoihin aikoihin Ai Weiwei tutki Kreikan Lesboksella Euroopan pakolaiskriisiä.


title: Ai Weiwei

text: Ai Weiwein töitä on ollut esillä muun muassa Kiinassa, Japanissa, Koreassa, Australiassa, Yhdistyneissä Kuningaskunnissa, Belgiassa, Hollannissa, Luxemburgissa, Ranskassa, Saksassa, Italiassa, Itävallassa, Sveitsissä, Irlannissa, Israelissa, Brasiliassa ja Yhdysvalloissa.


title: Ai Weiwei

text: Hänen teoksiaan oli Venetsian biennaalissa 1999, ensimmäisessä Guangzhou triennaalissa Kiinassa 2002, ensimmäisessä Monpellierin kiinalaisen nykytaiteen biennaalissa 2005, Asia-Pacific Triennial of Contemporary Artissa Australiassa 2006, Documenta 12:ssa Saksassa 2007, Liverpool Biennial International 08:ssa Englannissa 2008, Venetsian arkkitehtuuribiennaalissa ja Sao Paulon biennaalissa Brasiliassa 2010.


title: Ai Weiwei

text: Ain teoksia oli esillä Tanskassa Louisianan nykytaiteen museossa syksystä 2011 helmikuulle 2012 asti.


title: Ai Weiwei

text: Ai Weiwein teoksia oli esillä taiteilijan katoamisesta huolimatta. Berliinissä ja Lontoossa avattiin toukokuussa 2011 hänen teostensa gallerianäyttelyt. New Yorkissa ja Lontoossa paljastettiin hänen teoksensa, joka koostui kahdestatoista pronssiin valetusta, noin 360 kiloa painavasta eläimen päästä.


title: Ai Weiwei

text: Maaliskuussa 2010 Ai Weiweille myönnettiin Gentin yliopiston politiikan ja yhteiskuntatieteiden tiedekunnan kunniatohtorin arvo. Syyskuussa 2010 hänelle myönnettiin Das Glas Der Vernunft (Järjen prisma) Kasselin kaupunkilaisten palkinto Kasselissa Saksassa.


title: Ai Weiwei

text: Brittiläisen taidelehden "ArtReview" luettelossa ”Sata nykytaiteen vaikutusvaltaisinta henkilöä, Power 100” Ai Weiwei sijoittui vuonna 2010 kolmanneksitoista. Vuonna 2011 "ArtReview" valitsi Ai Weiwein saman luettelon kaikkein vaikutusvaltaisimmaksi henkilöksi.


title: Ai Weiwei

text: Ai Weiwei sai nimityksen Berliinin taideakatemian jäseneksi toukokuussa 2011 oltuaan pidätyksensä jälkeen kadoksissa kuukauden.


title: Ai Weiwei

text: Englantilainen taiteilija Anish Kapoor omisti kadonneelle taiteilijalle kaikkien aikojen suurimman teoksensa nimeltä "Leviathan", joka on puhalletusta PVC-muovista tehty katedraalia muistuttava tila. Teoksen ollessa esillä Pariisin Grand Palaisessa Kapoor sanoi olevansa huolissaan Ai Weiwein tilanteesta ja jatkavansa Kiinan viranomaisten painostusta saadakseen tietää, miksi tämä on kadonnut. Kapoor kehotti taidemaailmaa lähentymään ja ehdotti, että kaikki maailman museot ja galleriat sulkisivat ovensa päiväksi protestina katoamiselle.


title: Ai Weiwei

text: Kesällä 2007 Tampereen taidemuseossa oli esillä näyttely Luovuuden rakentajat: Kiinalaisen nykytaiteen muodonmuutos 1980–2007. Kiinan tunnetumpien taiteilijoiden Ai Weiwein ja Xu Bingin lisäksi teoksia oli myös Sui Jianguolta, Wu Shanzhuanilta, Yang Jiechangilta ja Xing Danwenilta.


title: Ai Weiwei

text: Helsingin taidemuseo järjesti Ai Weiwein näyttelyn, joka avattiin yleisölle 25. syyskuuta 2015. Tennispalatsissa on esillä Ai Weiwein installaatioita, veistoksia ja valokuvia. Näyttelyn teoksia yhdistää puu. Jonkin verran Helsinkiä ja Suomea tunteva taiteilija ehdotti teemaa itse. Näyttelyn uusin teos on suurikokoinen, valkoiseksi maalattu puurakenne Valkoinen talo (2015). Mukana on muun muassa noin 15 × 13 metrin laajuinen "Ordos"-pienoismalli (2011) männystä, joka on Ai Weiwein ja arkkitehtitoimisto Herzog & de Meuronin yhdessä sunnittelema, toteutumaton huvilakaupunki Sisä-Mongoliassa. Mukana on myös Ai Weiwein Helsingissä ottamia valokuvia.


title: Lounais-Suomen Liikunta ja Urheilu

text: Lounais-Suomen Liikunta ja Urheilu ry (LiikU) on yksi Suomen viidestätoista SLU-alueesta. Se toimii liikunnan asiantuntijana Lounais-Suomessa. LiikU järjestää lapsille ja aikuisille liikuntatapahtumia ja leirejä (mm. Pitkis-Sport, Kesis, Sporttis). Sen tehtävänä on kouluttaa ja innostaa lasten kanssa työskenteleviä, seuratoimijoita ja työyhteisöjä liikuttamaan muita, sekä puhua liikunnan puolesta päättäjille. LiikUn visio on tuoda liikunta jokaisen lounaissuomalaisen elämäntavaksi.


title: Lounais-Suomen Liikunta ja Urheilu

text: LiikU:n toimistoissa Turussa ja Porissa työskentelee yhteensä kahdeksantoista työntekijää. Aluejohtajana toimii Jari Haapanen. LiikU edustaa alueellaan valtakunnallisia liikuntajärjestöjä (mm. Nuori Suomi, Suomen kuntoliikuntaliitto, KKI ja SLU).


title: Nautinta

text: Nautinta (, ) tarkoittaa pitkän ajan keskeytymättä jatkunutta esineen hallintaa muiden havaittavissa olevalla tavalla. Nautinta vahvistaa haltijan oikeusasemaa esineeseen, kuten esimerkiksi kiinteistöön, nähden. Kauan jatkunut nautinta saattaa perustaa omistusoikeuden, rajoitetun esineoikeuden tai jonkin käyttöoikeuden. Suomen lainsäädännössä vain kiinteistönautinta tai muu kiinteään omaisuuteen liittyvä nautinta voi olla saannon perusteena. Tällöin on kyseessä joko määräaikainen tai ylimuistoinen nautinta.


title: Nautinta

text: Käsitettä nautinta käytetään lähinnä kiinteistöoikeudessa. Oikeusjärjestys antaa tietyin ehdoin nautinnalle suojaa. Sen sijaan hallinta tarkoittaa asioiden tilaa, joka ei kaikissa tilanteissa nauti oikeusaseman suojaa. Esimerkiksi esineen haltija, joka on toiminut vilpillisessä mielessä, saattaa joutua luovuttamaan esineen sen oikealle omistajalle.


title: Nautinta

text: Kymmenen vuotta jatkunut kiinteistön hallinta aikaansaa nautintasuojan, johon kiinteistön omistaja voi vedota, kun joku vaatii kiinteistöä omakseen väittäen olevansa sen oikea omistaja. Asiaa koskeva säännös on maakaaren (540/1995) 13 luvun 10 pykälässä. Kymmenen vuoden määräaikaan vedottaessa pitää lainhuudon saajan olla toiminut vilpittömässä mielessä. Aiemmin määräaikaiseen nautintaan liittyi yhden vuoden ja kymmenen vuoden määräajat. Yhden vuoden jatkuneeseen nautintaan saattoi vedota se, joka oli hankkinut kiinteistön itselleen muotovirheen sisältävällä saantokirjalla ja kiinteistön luovuttaja vaati luovutuksen mitätöimistä virheen perusteella. Virheelliseenkin luovutukseen perustuva saanto voi laillistua, kun moiteaika on kulunut umpeen.


title: Nautinta

text: Ylimuistoinen nautinta () tarkoittaa, että nautinta on jatkunut niin kauan kenenkään estämättä tai häiritsemättä, ettei kukaan muista tai tiedä miten nauttijan esi-isät tai saantomiesten esi-isät ovat sen haltuunsa saaneet. Ylimuistoinen nautinta kohdistuu tavallisesti omistusoikeuteen, mutta se voi kohdistua myös tien käyttämiseen toisen maiden lävitse, talvitieoikeuteen, kalastusoikeuteen, myllynpito-oikeuteen tai laiduntamisoikeuteen. Ylimuistoisesta nautinnasta säädettiin vuoden 1734 lain maakaaren 15 luvussa.


title: Nautinta

text: Nykyisin ylimuistoisella nautinnalla ei ole Suomessa paljoakaan käytännön merkitystä, sillä isojako ja maanmittaustoimitukset ovat poistaneet epäselvyydet omistus- ja käyttöoikeussuhteista. Tosin käsitettä käytetään kalastuslain (286/1982) 13 pykälässä, jonka mukaan ylimuistoinen nautinta kalastuspaikkaan tai kalastukseen toisen kylän rajain sisällä on edelleen voimassa. Kalastuspaikan rajat pitää kuitenkin voida luotettavasti osoittaa. Myös laki, joka sisältää määräyksiä välirajasta vedessä ja vesialueen jaosta (31/1902) viittaa ylimuistoiseen nautintaan ja laki on edelleen voimassa. Laki maakaaren voimaanpanosta (541/1995, 18 §) säätää, että ennen uuden maakaaren (540/1995) voimaantuloa vuoden 1997 alussa saatu oikeus vedota ylimuistoiseen nautintaan pysyy voimassa uudenkin maakaaren aikana.


title: HMS Terrible

text: HMS Terrible on ollut kahdeksan Britannian Kuninkaallisen laivaston aluksen nimenä.


title: Heinätori (Pietari)

text: Heinätori on aukio () ja torialue (Сенно́й ры́нок, "Sennoi rynok") Pietarin Amiraliteetin piirissä Venäjällä. Se sijaitsee Sadovajakadun varrella Moskovan valtakadun risteyksessä.


title: Heinätori (Pietari)

text: Tori syntyi vuonna 1737 Pietarin laitakaupungille paikkaan, jossa oli sallittua myydä heinää, olkia ja polttopuita. Myöhemmin siellä myytiin elintarvikkeita ja erilaisia käsityötuotteita. Heinätori oli kaupungin vilkkain ja halvin kauppapaikka, joka oli kuuluisa epäjärjestyksestään ja likaisuudestaan sekä köyhälistön asuttaman ympäristön pahamaineisista kapakoista ja ilotaloista. Torin ja Fontankan välillä sijaitsi ”Vjazemskin laura”, kokonaisen korttelin käsittänyt yömaja, johon mahtui jopa 10 000 asukasta. 1800-luvun puoliväliin saakka Heinätorilla ruoskittiin julkisesti kiinni otettuja varkaita. Vuonna 1831 tori oli koleraepidemiasta alkunsa saaneiden levottomuuksien näyttämönä.


title: Heinätori (Pietari)

text: Vuosina 1753–1765 Heinätorille rakennettiin Bartolomeo Rastrellin suunnittelema neitsyt Marian kuolonuneen nukkumisen kirkko. Vuosina 1818–1820 rakennettu päävartio on torin vanhin alkuperäisessä asussaan säilynyt rakennus. Vuosina 1883–1885 pystytettiin neljä metallirakenteista lasitettua kauppapaviljonkia.


title: Heinätori (Pietari)

text: Heinätorin värikästä elämää kuvaavat teoksissaan mm. Fjodor Dostojevski ja Vsevolod Krestovski. Torin päävartiorakennus liittyy suoraan Dostojevskin elämään: kesäkuussa 1873 hän oli siellä kahden päivän ajan pidätettynä painolainsäädännön rikkomisen takia.


title: Heinätori (Pietari)

text: Dostojevskin Rikoksen ja rangaistuksen tapahtumat sijoittuvat Heinätorille ja sen lähiympäristöön. Romaanin päähenkilö Raskolnikov kuulee sattumalta torin ja K-kujan (nykyinen Grivtsovinkuja) kulmassa keskustelun, josta käy ilmi että ”Lizaveta, vanhan eukon sisar ja hänen ainoa asuintoverinsa, ei olisi kotona huomenna, täsmälleen kello seitsemän aikaan...” Murhan jälkeen Raskolnikov palaa vanhasta tottumuksesta ”suoraan Heinätorille, jonne aikaisemmat kävelyretket tavallisesti olivat hänet johtaneet”:


title: Heinätori (Pietari)

text: »Jo ennen kuin hän ehti Heinätorille, hänen eteensä sattui nuori, mustatukkainen posetiivinsoittaja... Hän säesti suunnilleen viidentoista vuoden ikäistä tyttöä, joka oli pukeutunut vallasnaisen tapaan: vannehameeseen, pitsihuntuun ja olkihattuun, jossa helotti tulipunainen sulka; kaikki oli vanhaa ja kulunutta. Hän lauloi romanssia värähtelevällä katulaulajan äänellä... Raskolnikov pysähtyi, otti taskustaan viisi kopeekkaa ja pisti sen tytön käteen. Tyttö keskeytti heti laulunsa kaikkein tunteikkaimmassa ja korkeimmassa kohdassa, huusi posetiivinsoittajalle kimakasti: ”riittää”! ja molemmat lähtivät vaeltamaan eteenpäin...»


title: Heinätori (Pietari)

text: Vanhan irstailijan Svidrigailovin Raskolnikov tapaa käveltyään Heinätorin yli -skin valtakadulle, nykyisen Moskovan prospektin alkupäähän. Kirjailija piirtää kuvan myös kulman takaa, Heinätorilta Sadovajalle johtavalta kujalta (nykyinen Brinkonkuja). Viime aikoina Raskolnikovista oli tehnyt mieli kuljeksia näillä seuduilla, ”jotta tuntuisi vieläkin sietämättömämmältä”:


title: Heinätori (Pietari)

text: »Siellä oli suuri talo, täynnä kapakoita, kaikenlaisia ruokaloita ja juomaloita, joista alinomaa juoksi kadulle kevyesti pukeutuneita naisia... Toisin paikoin he olivat keräytyneet kadulle tiheiksi ryhmiksi, varsinkin kellarikerrokseen johtavien sisäänkäytävien edustalle, mistä voi parilla askeleella päästä hyvinkin hupaisiin paikkoihin... Ajotietä hoiperteli sadatellen päihtynyt sotamies, savuke suupielessä; hän aikoi ilmeisesti jonnekin, mutta näytti unohtaneen minne. Pari ryysymekkoa riiteli keskenään, ja poikittain kadulla makasi joku juopunut täysin tajuttomana. Raskolnikov pysähtyi suuren naislauman luo... Muutamat olivat yli neljänkymmenen vuoden ikäisiä, mutta joukossa oli noin seitsemäntoista vuotisiakin. Melkein kaikilla oli sinimarja silmän alla.»


title: Heinätori (Pietari)

text: Nykyään Heinätori näyttää hyvin erilaiselta kuin Dostojevskin aikana. 1930-luvulla aloitettua torin uudelleenrakentamista jatkettiin toisen maailmansodan jälkeen. Vuosina 1952–1991 sen nimenä oli Rauhan aukio (площадь Мира, "ploštšad Mira"). Myyntipaviljongit purettiin ja kauppatori siirrettiin aukion eteläpuolelle Moskovan valtakadun ja Jefimovinkadun välisen korttelin keskelle. Sodan aikana vaurioituneita rakennuksia korotettiin ja niiden julkisivut rakennettiin klassismin perinteiden mukaisiksi. Marian kirkko purettiin vuonna 1963 avatun Ploštšad Mira -metroaseman tieltä (nykyään Sennaja ploštšad). Vuonna 1986 alettiin rakentaa nykyistä Sadovaja-metroasemaa. 1990-luvulla seudun mainetta piti yllä epävirallinen kansantori.


title: Heinätori (Pietari)

text: Heinätori kunnostettiin vuonna 2003. Uusien kauppapaviljonkien ympärillä on viihtyisiä terasseja, suihkulähteitä ja muistomerkkejä. Eteläpuolen tyhjälle tontille on rakennettu nykyaikainen kauppa- ja vapaa-ajankeskus. Vuonna 2009 otettiin käyttöön kolmas metroasema Spasskaja. Vilkkaiden liikenneväylien risteyksessä sijaitsevalla aukiolla voi yhä nähdä inhimillisen elämän koko kirjon ja aistia Dostojevskin Heinätorin ilmapiiriä.


title: Carl Georg Ekmark

text: Carl (Karl) Georg Ekmark (22. maaliskuuta 1780 Loviisa – 17. marraskuuta 1822 Helsinki) oli suomalainen opettaja, pappi ja kirjailija.


title: Carl Georg Ekmark

text: Ekmarkin vanhemmat olivat Loviisan piirilääkäri, asessori Karl Daniel Ekmark ja Elsa Maria Gedda. Hän kävi Porvoon lukiota ja pääsi ylioppilaaksi Turussa 1800. Ekmark valmistui filosofian kandidaatiksi 1804 ja maisteriksi 1805. Hänet vihittiin papiksi 1817.


title: Carl Georg Ekmark

text: Ekmark toimi Loviisan triviaalikoulun konrehtorina vuodesta 1805 ja oli sitten Porvoon lukiossa apulaisena vuodesta 1812 sekä filosofian ja luonnonhistorian lehtorina vuodesta 1815. Vuodesta 1819 alkaen Ekmark oli senaatin kirkollistoimikunnan esittelijäsihteerinä.


title: Carl Georg Ekmark

text: Ekmarkin kirjallinen tuotanto koostuu Turun akatemiassa julkaistuista latinankielisistä väitöskirjoista.


title: Carl Georg Ekmark

text: Carl Ekmark oli naimisissa vuodesta 1813 Turun akatemian eksegetiikan professorin Jakob Bonsdorffin tyttären Anna Jakobina Bonsdorffin kanssa.


title: Heinätori

text: Heinätori voi tarkoittaa seuraavia asioita:


title: Fredrik Wilhelm Alcenius

text: Fredrik Vilhelm Alcenius (16. elokuuta 1808 Ilmajoki – 31. toukokuuta 1841 Helsinki) oli suomalainen sanomalehtimies ja ruotsiksi kirjoittanut runoilija.


title: Fredrik Wilhelm Alcenius

text: Alceniuksen vanhemmat olivat Ilmajoen kappalainen Daniel Theofil Alcenius ja Maria Kristina Roos. Hän kävi Vaasan triviaalikoulua ja pääsi ylioppilaaksi Turussa 1828. Alcenius valmistui filosofian kandidaatiksi 1836 ja lakitieteen kandidaatiksi 1840.


title: Fredrik Wilhelm Alcenius

text: Alcenius toimi sanomalehtimiehenä Helsingissä vuodesta 1837 ja hän oli Lääkintöylihallituksen kanslistina vuodesta 1839. Hän oli myös Suomalaisen Kirjallisuuden Seuran jäsenenä vuodesta 1833.


title: Lautanauha

text: Lautanauha (myös "lautavyö" tai "viilivyö" Karjalankannas, "hiiretyisvyö" Raja-Karjala, "nästäkkä" Mäntyharju, "stakkavyö" (Pyhäjärvi) on hyvin vanha perinteinen käsityötekniikka. Se muistuttaa kangaspuilla kutomista.


title: Lautanauha

text: Lautanauha on vanhimpia tunnettuja käsityötekniikoita. Lautanauhoja on tehty jo muinaisessa Egyptissä viisi tuhatta vuotta sitten. Eurooppaan tekniikka levisi kivikaudella. Nauhat ovat kehittyneet ajan myötä yksinkertaisista, hyötykäyttöön tarkoitetuista reunanauhoista monimutkaisiksi ja koristeellisiksi nauhoiksi. Vanhimmat lautanauhalöydöt ovat yksinkertaisia kankaan aloitus- ja lopetusnauhoja. Niitä käytettiin siihen aikaan loimipainoisissa pystykangaspuissa kudonnan aloittamiseen ja lopettamiseen. Keskiajalla lautanauhojen yleistyessä aateliset alkoivat käyttää koristeellisia lautanauhoja vaatetuksensa koristuksena.


title: Lautanauha

text: Suomessa tekniikka on tunnettu jo esihistoriallisina aikoina: vanhin tunnettu suomalainen lautanauha on Huittisista 500-luvulta jaa. Pohjoismaissa lautanauhakulttuuri oli erityisen elinvoimainen rautakaudella. Arvellaan, että jo muinaisaikoina monimutkaisimpia lautanauhojen kutominen oli ammatti. Varhaisella keskiajalla ylhäiset naiset tekivät ja käyttivät lautanauhoja, mutta suunnilleen 1500-luvulta alkaen ne ovat siirtyneet kansanpukuihin.


title: Lautanauha

text: Lautanauhan tärkein työväline on sarja "lautoja" eli säännöllisiä monikulmaisia (3—6 kulmaa) pahvi- tai puulevyjä. Lautojen tulisi olla ohuita, sileitä ja kestäviä. Kulmien olisi hyvä olla pyöristetyt lankojen kulumisen vähentämiseksi. Laudan jokaisessa kulmassa on reikä sekä kirjain-, numero- tai värimerkintä, jotka helpottavat järjestyksen säilyttämistä. Nelikulmaiset laudat ovat yleisimmät. Kude kierretään "kävylle" tai "sormiolle". Langaksi sopivat parhaiten sileät, kerratut luonnonkuitulangat. Työskentelytavasta johtuen niillä pitää olla myös vetolujuutta.


title: Lautanauha

text: Lautanauha rakentuu monisäikeisestä kierteisestä loimesta, joka sidotaan yhteen kuteella. Nauhan leveys riippuu käytettävien lautojen lukumäärästä ja paksuus lautojen kulmien lukumäärästä. Useampikulmaisilla laudoilla nauhaan saadaan pidempi kuviokerta. Riippuen nauhan paksuudesta kuteen menekki on noin 130 % valmiin nauhan pituudesta, mihin lisätään tarvittava pituus tutkaimia ja alkusolmuja varten.


title: Lautanauha

text: Mikäli kaikki langat pujotetaan lautoihin samaan suuntaan (esimerkiksi vasemmalta oikealle), valmis nauha kiertyy. Siksi ainakin reunalautojen pujotussuunnan tulisi olla toinen kuin muissa. Lautanauhaa voidaan kutoa myös tuppiloksi, jos kude kudotaan aina samaan suuntaan (esimerkiksi oikealta vasemmalle) ja kiristetään niin, että nauhan reunat kohtaavat.


title: Lautanauha

text: Kun loimi lautoineen on valmisteltu kutomista varten, sen toinen pää kiinnitetään tukevasti esimerkiksi ovenkahvaan tai pöydänjalkaan, sillä työskentelyn aikana lankoihin kohdistuu kova veto. Jotta työasento pysyisi työn edetessä hyvänä, sen toinen pää kiinnitetään kutojan vyötäisillä olevan vyön ympäri tai vyötäisille nauhaa kasaavaan "louskuun".


title: Lautanauha

text: Lautanauhaa kudottaessa kude pujotetaan viriöstä, minkä jälkeen viriö vaihdetaan kiertämällä kaikkia lautoja yhdellä kertaa eteen- tai taaksepäin. Kuvio syntyy viriön ylä- ja alapuolella vaihtelevien eriväristen lankojen järjestyksestä, mikä puolestaan riippuu lankojen järjestyksestä laudoissa. Myös lankojen pujotussuunta lautoihin nähden vaikuttaa kuvioon. Lautojen kiertämissuuntaa vaihtamalla myös kuvion suunta vaihtuu. Useimmiten lautojen kiertämissuuntaa vaihdetaan useita kertoja nauhaa kohden. On kyllä mahdollista kutoa lautanauha, jossa kuvion suuntaa ei vaihdeta kertaakaan, mutta tällöin kuteen menekki kasvaa ja kutojan on suoritettava erityistoimenpiteitä.


title: Salomo Pulkkinen

text: Matti Salomo Pulkkinen (15. marraskuuta 1873 Ristijärvi – 2. joulukuuta 1952 Ristijärvi) oli suomalainen maanviljelijä, Maalaisliiton kansanedustaja ja kansankirjailija.


title: Salomo Pulkkinen

text: Pulkkisen vanhemmat olivat mäkitupalainen Johan Pulkkinen ja Saara Tolonen. Hän työskenteli metsätyömiehenä Ristijärvellä 1890–1901 ja oli sitten torpparina 1898–1919 ja itsenäisenä maanviljelijänä 1919–1952. Pulkkinen toimi myös Ristijärven osuuskaupan hoitajana 1904 sekä oli sanomalehden kirjeenvaihtaja ja avustaja vuonna 1899.


title: Salomo Pulkkinen

text: Pulkkinen oli Maalaisliiton kansanedustajana 1911–1917 edustaen Oulun läänin eteläistä vaalipiiriä. Hän oli myös Ristijärven kunnanvaltuuston jäsen, Maalaisliiton Kainuun piiritoimikunnan puheenjohtaja ja Kajaanin maanviljelysseuran varaesimies.


title: Salomo Pulkkinen

text: Salomo Pulkkinen oli naimisissa vuodesta 1896 Elsa Liisa Kinnusen kanssa.


title: Maailman vegaanipäivä

text: Maailman vegaanipäivä on kansainvälinen kampanjapäivä, marraskuun ensimmäisenä (1.11.), jolloin korostetaan vegaani- ja kasvisruokavalion merkitystä. Se on saanut alkunsa Isosta-Britanniasta, jossa paikallinen vegaaniyhdistys (The Vegan Society) 50-vuotisjuhlassaan 1.11.1994 ensi kerran vietti sitä.


title: Urheiluopistosäätiö

text: Urheiluopistosäätiö on verovapaa suomalainen säätiö, joka omistaa Pajulahden urheiluopiston omistavan Valtakunnallinen urheilu- ja liikuntakeskus Oy:n. Se on perustettu 1952 ja sen tarkoitus on tukea urheilu- ja liikuntakasvatusta Suomessa. Säätiö on Säätiöiden ja rahastojen neuvottelukunnan jäsen, joka noudattaa hyvää säätiötapaa. Säätiö myös toteutti Helsingin urheilutalon.


title: Urheiluopistosäätiö

text: Pajulahden urheiluopiston omistamiseksi lisäksi Urheiluopistosäätö myöntää tutkimusapurahoja ja valmennusapurahoja. Säätiö on perustettu 1952. Sen päätti perustaa Työväen urheiluliiton liittoneuvosto ja sille lahjoitettiin Työväen urheiluliiton omistama Pajulahden urheiluopisto ja myöhemmin suuri osa liiton muusta kiinteästä omaisuudesta. Perustamispäätöstä tukivat myös kommunistit. Säätiön perustamisen tarkoituksena oli alusta sosialidemokraattisen pyrkimys saattaa omistus sosialidemokraattien hallintaan liiton kommunistien valtapyrkimysten ja myös valvontapyrkimysten ulottumattomiin


title: Urheiluopistosäätiö

text: Urheilusäätiön toimisto Hakaniemessä toimi 1950-luvun keskivaiheessa Suomen Sosialidemokraattisen Puolueen hajaannuksen aikana Väinö Leskisen koordinaatiokeskuksena skogilaisia vastaan käydyssä kamppailussa.


title: Urheiluopistosäätiö

text: Säätiön asiamies on Yrjö-Olavi Aav. Säätiö on tukenut vaaleissa Paavo Lipposta, Tarja Halosta presidentinvaaleissa ja Jani Sievistä europarlamenttivaaleissa. Säätiön hallituksen puheenjohtaja on käräjätuomari ja entinen kansanedustaja Markku Pohjola.


title: Urheiluopistosäätiö

text: Urheiluopistosäätiö haki 1989 Sulo Hostilalle ansiomitalia. Urheiluopiston historiankirjan "Bunkkeri. Urheiluopistosäätiö 1952-2002 on kirjoittanut Eino Ketola.


title: Kozloduin ydinvoimalaitos

text: Kozloduin ydinvoimalaitos on Bulgariassa, Kozloduin kaupungissa sijaitseva ydinvoimalaitos, joka aloitti sähköntuotannon 4. syyskuuta 1974. Voimalassa on käytössä kaksi 1 000 megawatin VVER-1000-tyyppistä reaktoria, joista laitosyksikkö 5 käynnistettiin vuonna 1987 ja laitosyksikkö 6 vuonna 1991. Yksiköt 1 ja 2 suljettiin joulukuussa 2002 ja yksiköt 3 ja 4 joulukuussa 2006, osana Euroopan unionin Bulgarialle asettamia jäsenyysehtoja.


title: Kozloduin ydinvoimalaitos

text: Voimalaitoksen sähköntuotto oli suurimmillaan vuonna 2002, jolloin se tuotti kuudella reaktorilla yhteensä 20 221 719 megawattituntia, joka muodosti 47,3 % Bulgarian koko sähköntuotannosta. Kozloduin ydinvoimalaitos on ainoa käytössä oleva ydinvoimalaitos Bulgariassa, mutta Belenen ydinvoimalaitoksen keskeytyksissä olleita rakennustöitä on tarkoitus jatkaa, ja sen olisi tarkoitus aloittaa kaupallinen sähköntuotanto vuonna 2014.


title: Kyyttö

text: Kyyttö tarkoittaa raidallista tai juovikasta. Sanaa käytetään kuvaamaan nautojen väritystä, jossa eläimen kyljet ovat tummat ja selkäpii, joskus myös vatsanalus, on valkoinen. Suomessa sana kyyttö on vakiintunut väriltään kyytöksi vakiintuneen itäsuomenkarjan toiseksi nimeksi, joka kuitenkin on oma rotunsa. Kyytöllä on kuitenkin voitu viitata kansanperinteessä moniin muihinkin asioihin, esimerkiksi rukiinjyviin (jotka tuleentuessaan vaalenevat ensin yhdeltä kyljeltä). ”Kyyttösilmä” puolestaan on viitannut ihmiseen, jolla on viirumaiset tai kierot silmät.


title: Kyyttö

text: Nautaeläimen värityksenä "kyyttö" tarkoittaa kuviota, jossa selkä on valkea ja kyljet tummat. Suunnilleen samaa tarkoittaa nimitys "juonikki". Tällaista värityskuviota kutsutaan myös nimellä "kyyselkä". Kyytön väriyhdistelmää tavataan melko yleisesti maatiaiskarjassa sekä niistä jalostetuissa roduissa, lähialueilla kyyttömäistä väritystä tavataan esimerkiksi Venäjän Karjalassa, paikoitellen Luoteis-Venäjällä sekä Skandinaviassa ja Britanniassa (hereford) ja kauempana muun muassa Siperian Jakutiassa. Geneettisessä tutkimuksessa on paljastunut, että lähes kaikki kyytön itäsuomenkarjan isälinjat periytyvät Volgan mutkasta, minne ne vuorostaan ovat tulleet Kaukasuksen suunnalta. Yksi itäsuomenkarjan isälinja on jo muinoin päätynyt Itä-Siperiaan, sikäläiseen jakutiankarjaan. Itäsuomenkarja edustaa Euroopassa nykyään harvinaista aronautojen perimää, johon liittyy paitsi erityinen sitkeys myös niukka maidontuotto.


title: Kyyttö

text: Kyyttö-sanan alkuperäksi tarjotaan usein teoriaa, jonka mukaan sana on johdettu juovikkaan kyykäärmeen nimestä. Tälle ei kuitenkaan ole voitu esittää näyttöä, ja väitettä voidaan myös epäillä vääräksi sen perusteella, että kansanperinteessä kotieläimiä ei ole kutsuttu kielteisin sanoin. Vaarallista käärmettä kuvaava sana on voinut olla jopa tabu sanan karhu tavoin. On myös mahdollista, että kyykäärme on saanut nimensä kuvionsa mukaan eikä toisin päin.


title: Kyyttö

text: Kyyttö sanana on voinut liittyä vatjalaisiin ja inkeriläisiin vaatteiden koristeiden nimiin. Se kuuluu itämerensuomalaisten kielten sanastoon ja on johdettavissa kanta-suomeen. Myös viron kielessä on sana küüt.


title: Kyyttö

text: Erään käsityksen mukaan nimitykset "kyyttö" ja "kyyselkä" johtuvat siitä, että karjatarhassa viihtyvä ja muniaan hautova tarhakäärme ymmärrettiin karjanjumalaksi tai sen edustajaksi. Sen kuvaa selässään kantavien lehmien uskottiin ilmeisesti olevan karjanjumalan tai -haltian erityisessä suosiossa ja menestyvän hyvin. Tarhan käärmeet olivat paitsi pyhiä myös kesyjä ja niille annettiin aina maitotilkka uhriksi. "Kyyttö"-sana tunnetaan muun muassa kalevalamittaisesta kansanrunoudesta, ja esiintyy Kalevala-eepoksessakin. Sana esiintyy myös Aleksis Kiven teksteissä.


title: Kyyttö

text: Tässä kansantarinassa emäntä käskee Kullervoa vastaavaa paimenta hakemaan kyytön. Toinen lehmän nimitys kirjo ei tarkoita suoranaisesti kyyttöä, vaan kuuluu kalevalaiselle runoudelle ominaiseen tyyliin, jossa toistellaan samansukuisia sanoja:


title: Kyyttö

text:
Tämän runon on laulanut sulhasen lupauksiin pettynyt morsian; häntä harmittaa, että talossa ei olekaan luvattua määrää lehmiä, vain muutama omapäinen elukka:
Sana "kyyttö" merkitsee muutakin kuin lehmän väritystä. Erilaisia juovikkaita asioita on kutsuttu tällä ja muilla käärmeisiin viittaavilla nimityksillä. Vatjan kielessä "tšiutto" merkitsee koristeraidoin kirjailtua paitaa. Suomen lounaismurteissa "kärmet" ja viron kielessä ja suomen inkeriläisessä murteessa "ma(v)onnahka" (suom. madonnahka l.käärmeennahka) ovat tarkoittaneet koristeraitoja.


title: Kyyttö

text: "Kyypäimet" on koru, joka ulkomuotonsa perusteella on saanut ihmiset näkemään siinä kyyn päitä. Kyseessa on "kaurisimpukka", joka esimerkiksi venäjässä ja sen sukukielissä tunnetaan nimellä "zmeinaja golova" tai "zmeinyje golovy" eli "käärmeenpää(t)".


title: Sven Johan Backman

text: Sven Johan Backman (30. lokakuuta 1801 Porvoo – 18. kesäkuuta 1844 Tukholman saaristo) oli suomalainen kirjastonhoitaja ja kirjailija.


title: Sven Johan Backman

text: Backmanin vanhemmat olivat kauppias Johan Backman ja Magdalena Charlotta Nymalm. Hän kävi Porvoon lukiota ja pääsi ylioppilaaksi Turussa vuonna 1819. Backman valmistui filosofian kandidaatiksi 1826 ja maisteriksi 1827.


title: Sven Johan Backman

text: Backman toimi Aleksanterin yliopiston kirjaston amanuenssina 1829–1840 sekä yliopiston apulaisena ja varakirjastonhoitajana 1840–1842. Hän oli myös Helsingin yksityislyseon opettajana 1836–1842. Backman oli Suomen opetuslaitosta järjestämistä pohtivan komission sihteerinä 1835 ja sensuurikomitean jäsenenä 1836.


title: Sven Johan Backman

text: Backman teki ulkomaanmatkan 1843–1844. Ollessaan palaamassa Suomeen hän kuoli höyrylaivalla Tukholman saaristossa Vaxholmin lähellä.


title: Raine

text: Raine on suomalainen miehen etunimi, germaanisperäisen Rainer- tai Ragnar-nimen muunnelma. Nimi on käytössä myös Virossa. Varsinkin aikaisemmin se on ollut käytössä myös naisen nimenä. Väestörekisterikeskuksen tietojen mukaan 1900-luvun alusta vuoden 2015 loppuun mennessä Suomessa on 1 798 miestä ja noin 20–30 naista saanut nimekseen Raine.


title: Liseyn tarina

text: Liseyn tarina ("Lisey's Story") on Stephen Kingin vuonna 2006 julkaisema kauhuromaani. Kirja perehtyy kauhun lisäksi käsittelemään kuoleman jälkeistä rakkautta.